Τι δεν πρέπει να κάνεις ποτέ μετά τα μεσάνυχτα; - ΑΝΑΚΑΛΥΠΤΩ\nHome ΓΥΝΑΙΚΑ Τι δεν πρέπει να κάνεις ποτέ μετά τα μεσάνυχτα;\nΤι δεν πρέπει να κάνεις ποτέ μετά τα μεσάνυχτα;\nΤiming is everything! Ακόμα κι εσύ που ζεις μόνο αφού πέσει το σκοτάδι, θα πρέπει να αποφύγεις κάποια πράγματα, αφότου το ρολόι χτυπήσει 12, διαφορετικά μπορεί η άμαξά σου να μην μεταμορφωθεί σε κολοκύθα, όμως θα διακινδυνεύσεις την υγεία σου, θα ρισκάρεις τις οικονομίες σου ή θα γελοιοποιηθείς! Να τι απαγορεύεται να κάνεις μετά τα μεσάνυχτα σαν σύγχρονη Σταχτοπούτα:\nΕσύ μπορεί να είσαι ξύπνια και να σκοπεύεις να παραμείνεις για ώρες ακόμα, όμως η φίλη σου μπορεί ήδη να βρίσκεται στην αγκαλιά του Μορφέα (και δεν εννοώ τον καινούριο της γκόμενο, αλλά και πάλι...). Άσε που επειδή το μυαλό σου δεν έχει την ίδια διαύγεια το βράδυ, υπάρχει πάντα ο κίνδυνος αντί να στείλεις το μήνυμα στην κολλητή σου να το στείλεις σε κάποιον άλλο κατά λάθος... για παράδειγμα, τον πρώην σου ή (χειρότερα) τη νυν του πρώην σου! Καλύτερα να περιμένεις το πρωί.\nΟ προϊστάμενός σου θα δει τι ώρα το έστειλες και -πίστεψέ με- δεν θα το θεωρήσει και τόσο «επαγγελματικό» το ότι το έκανες στις 3 τα ξημερώματα! Αν πιστεύεις ότι το πρωί θα το έχεις κιόλας ξεχάσει, τουλάχιστον προγραμμάτισε το gmail σου να το στείλει πρωί πρωί (bonus: έτσι θα φανεί ότι δουλεύεις από τα ξημερώματα... Μη με ρωτήσεις γιατί, αλλά φαίνεται πως αυτό φαίνεται καλύτερο)!\nΓια κάποιο λόγο, οι περισσότεροι από εμάς γινόμαστε ανεξήγητα συναισθηματικοί τη νύχτα. Αν λοιπόν δεν θέλεις το πρωί να χτυπάς το κεφάλι σου στον τοίχο, αυτό το ποστ για το πόσο σου λείπει ο πρώην σου, καλύτερα σβήστο πριν πατήσεις "δημοσίευση". Άσε που αν όλοι κοιμούνται, ποιος θα κάνει like; Τσάμπα θα πάει! Άστο για αύριο!\nΓια να μην δημιουργούνται παρεξηγήσεις, δεν εννοώ ότι δεν κάνει να βγεις το βράδυ και να μείνεις έξω μέχρι μετά τα μεσάνυχτα. Εννοώ, ότι δεν είναι καλή ιδέα να αρχίσεις τα κανονίσματα για να βγείτε στις 12:30. Καταρχήν, περιορίζονται οι επιλογές σας... Οι κινηματογράφοι έχουν κλείσει και τα μισά εστιατόρια δεν σερβίρουν. Μένουν βέβαια τα μπαρ και τα κλαμπ που δεν είναι και τόσο κακή ιδέα... Αλλά, σε κάθε περίπτωση, αν τελικά βγείτε, πρόσεξε μην κάνεις αυτά που σου έχω πει ήδη εδώ!!!\nΔυστυχώς, δεν ζούμε σε έναν ασφαλή κόσμο. Ιδιαίτερα για μια γυναίκα. Ιδιαίτερα όταν είναι μόνη έξω στις 2 τη νύχτα. Τι το θέλεις να πας να κάψεις την πίτσα τρέχοντας στο πάρκο τέτοια ώρα!!! Άστο γι' αύριο το πρωί και διάβασε ξανά το Νο1 για να μη χρειαστεί να σου ξαναμπούν τέτοιες ιδέες!


•Τρίτη 4 Δεκεμβρίου 2018, Γαλλικό Ινστιτούτο Λάρισας, ώρα έναρξης 20:00\nΣτο Παρίσι ένας σεσημασμένος κλέφτης κοσμημάτων, ο Ροζέρ Σαρτέ (Αλέν Ντελόν), θα δραπετεύσει κατά τη μεταγωγή του στις φυλακές, με τη βοήθεια των Μαλανέζε, μιας μικρής αλλά καλά οργανωμένης φαμίλιας της σικελικής μαφίας, με επικεφαλής τον Πατριάρχη Βιτόριο Μαλανέζε (Ζαν Γκαμπέν).\nΟι Μαλανέζε σχεδιάζουν να κάνουν μια μεγάλη κλοπή διαμαντιών από μια έκθεση στη Ρώμη. Καθώς η συμμορία οργανώνει το χτύπημα, ένας συνεργάτης του Μαναλέζε από την Νέα Υόρκη, ο Τόνι Νικόζια θα προτείνει να καταλάβουν το αεροπλάνο που θα μεταφέρει τα διαμάντια. Συγχρόνως, ο επιθεωρητής Λε Γκοφ (Λίνο Βεντούρα) έχει πληροφορηθεί τα σχέδιά τους και δεν πρόκειται να εγκαταλείψει το κυνήγι, αν δεν τους συλλάβει.\nΈτσι θα συνεργαστεί με το FBI, ώστε να τους συλλάβει κατά την διάρκεια της προσγείωσης του αεροπλάνου. Ο Μαλανέζε όμως έχει άλλο σχέδιο και θα προσγειώσει το αεροπλάνο με τη βοήθεια ενός συνεργάτη του πιλότου, σε έναν αυτοκινητόδρομο...


Οδηγίες Κατασκευής hydrobot sensor v1\nΤο hydrobot sensor v1 είναι ένα ηλεκτρονικό κύκλωμα που επιτρέπει τη λήψη βασικών μετρήσεων μέσα στο νερό (πίεση, θερμοκρασία, φωτεινότητα) και την αποθήκευσή τους σε ειδική κάρτα μνήμης, για να μπορείτε να τις επεξεργαστείτε σε ύστερο χρόνο.\nΈχει δοθεί μεγάλο βάρος στην επεκτασιμότητα του κυκλώματος, ώστε να είναι δυνατή η προσθήκη επιπλέον αισθητήρων όσο γίνεται ευκολότερα. Το μεγάλο πλεονέκτημα του hydrosensor kit είναι ότι βασίζεται στην πολύ γνωστή και ευρεώς χρησιμοποιούμενη ανοιχτή πλατφόρμα ανάπτυξης arduino. Αυτό σημαίνει ότι μπορεί να αποτελέσει και τον «ηλεκτρονικό εγκέφαλο» του hydrobot σας, με αποτέλεσμα το τελευταίο να μετατρέπεται, από ένα απλό τηλεκατευθυνόμενο σε ένα πραγματικό αυτόνομο ρομπότ.\nΑπό τον παρακάτω σύνδεσμο, κατεβάστε τις αναλυτικές οδηγίες κατασκευής του hydrosensor:\nΟδηγίες κατασκευής hydrobot sensor v1 (2η έκδοση)\nΤο κύκλωμα σχεδιάστηκε για εκπαιδευτικούς σκοπούς από τους υποψήφιους διδάκτορες Γαλανόπουλο Κωνσταντίνο και Πιπερίδη Δημήτριο, υπό την επίβλεψη του καθηγητή κ. Παύλου Π. Σωτηριάδη της Σχολής Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου.\nΠροκειμένου να λειτουργήσει το hydrobot sensor, απαιτεί και τον κατάλληλο κώδικα (frimware) που θα πρέπει να φορτωθεί στον μικροελεκτή.\nΚατεβάστε την καινούργια έκδοση του κώδικα από εδώ: hydrobot sensor firmware\nΜπορείτε επιπλέον να κατεβάσετε και το hydrobot Controller που έρχεται να συμπληρώσει τις δυνατότητες του hydrobot sensor.\nΣημείωση: Το Hydrobot Controller απαιτεί την καινούργια έκδοση του firmware. Τα σχολεία που παρέλαβαν το πακέτο το σχολικό έτος 2012 – 2013, θα χρειαστεί να κατεβάσουν την καινούργια έκδοση. Τα σχολεία που έλαβαν το πακέτο hydrobot sensor το έτος 2014, δε χρειάζεται να προβούν σε αναβάθμιση.


Η συμπεριφορά ενός παιδιού μπορεί να βελτιωθεί- το έχουν αποδείξει πενήντα χρόνια ερευνών. Αυτό δεν σημαίνει, όμως, ότι οι γονείς πρέπει να κάνουν έναν καθημερινό αγώνα δρόμου για να αποκτήσουν τα παιδιά καλούς και σωστούς τρόπους.\nΜε άλλα λόγια, δεν χρειάζεται να σας πιάνει πανικός αν το δωμάτιό του θυμίζει βομβαρδισμένο τοπίο…\nΦυσικά εάν οι γονείς δουν το παιδί τους να περνάει ώρες μπροστά στο παράθυρό του με μια στολή παραλλαγής, φορώντας τη μάσκα του θλιμμένου κλόουν και κρατώντας ένα αεροβόλο με το οποίο να σημαδεύει τους γείτονες, είναι απολύτως λογικό να σκεφτούν ότι πρέπει να κάνουν κάτι και γρήγορα. Για πολλές συμπεριφορές ή συνήθειες των παιδιών, όμως, δεν χρειάζεται να σημάνει ο οικογενειακός συναγερμόςακόμη κι αν αυτές είναι ενοχλητικές. Το πιπίλισμα του αντίχειρα, για παράδειγμα, είναι μια συνήθεια που έχουν πάρα πολλά παιδιά έως τα πέντε τους χρόνια. Από εκείνη την ηλικία το φαινόμενο αρχίζει να εξασθενεί. Εάν λοιπόν ο οδοντίατρος δεν σας πει ότι πρέπει να κάνετε κάτι, μπορείτε να αφήσετε το παιδί σας να πιπιλάει το δάχτυλό του. Η ίδια αρχή ισχύει για το τραύλισμα. Περίπου το 5% των παιδιών τραυλίζουν κάποια περίοδο ανάμεσα στα 2 και τα 5 τους χρόνια. Οι γονείς ανησυχούν όταν συμβαίνει κάτι τέτοιο, αλλά πρέπει να έχουν υπόψη τους ότι σε ποσοστό μεγαλύτερο του 80% αυτά τα παιδιά σταματούν να τραυλίζουν μετά τα έξι τους χρόνια.\nΟι συμπεριφορές. Στην ίδια κατηγορία περιλαμβάνονται πολλές μορφές συμπεριφοράς που από τους γονείς κρίνονται ενοχλητικές ή απαράδεκτες. Περίπου τα μισά παιδιά ηλικίας 4 και 5 ετών δεν μπορούν να καθήσουν ήσυχα όπως θα ήθελαν οι ενήλικοι και άλλα τόσα κλαψουρίζουν τόσο πολύ ώστε οι γονείς τους το θεωρούν πρόβλημα. Και στις δύο περιπτώσεις, αυτές οι ενοχλητικές συμπεριφορές εξασθενούν με την ηλικία. Με την ίδια ανησυχία αντιμετωπίζουν οι γονείς τα ψέματα που λένε τα παιδιά στην ηλικία των 10 και 11 ετών ή όταν στην εφηβεία κλέβουν καμιά σοκολάτα από το περίπτερο ή κάνουν κάποια πράξη βανδαλισμού (τα μισά αγόρια και ένα στα τρία κορίτσια). Για τα περισσότερα παιδιά, όμως, αυτά δεν είναι προβλήματα που συνεχίζονται στο μέλλον.\nΗ αντίδραση. Πολλοί γονείς αντιδρούν σε αυτές τις περιπτώσεις τιμωρώντας τα παιδιά τους. Και το κάνουν για διάφορους λόγους: για να διδάξουν στα παιδιά το σωστό και το λάθος, για να ικανοποιήσουν το αίσθημα δικαιοσύνης ή για να αποδείξουν την εξουσία τους. Φυσικά, δεν μπορεί να μην υπάρξουν επιπτώσεις για ένα παιδί που χαρακώνει το αυτοκίνητο του γείτονα. Έχει αποδειχθεί όμως ότι η τιμωρία δεν αλλάζει τη συμπεριφορά των παιδιών. Ειδικά, όσο τα παιδιά μεγαλώνουν και γίνονται πιο ανεξάρτητα και περισσότερο ικανά να διεκδικούν, τόσο οι γονείς πρέπει να προσπαθούν να δώσουν απάντηση σε ένα ερώτημα: υ πάρχει λόγος να θέσω όρια εδώ; Ας φανταστούμε για παράδειγμα ένα ακατάστατο δωμάτιο- μια «αιτία πολέμου» ανάμεσα σε γονείς και παιδιά σε πάρα πολλά σπίτια. Αν το ακατάστατο δωμάτιο συνοδεύεται από μιαν ανάλογη συμπεριφορά όσον αφορά τόσο την προσωπική εμφάνιση όσο και τα μαθήματα του σχολείου, τότε η παρέμβαση είναι απαραίτητη. Διαφορετικά, θέστε στον εαυτό σας το εξής ερώτημα: πόσα δωμάτια ενηλίκων θυμίζουν το βομβαρδισμένο τοπίο ενός εφηβικού δωματίου; Είναι βέβαιο ότι θα δυσκολευτείτε να βρείτε έστω και ένα. Ο Άλαν Κάζντιν είναι καθηγητής Ψυχολογίας και Παιδοψυχιατρικής στο Πανεπιστήμιο του Γέιλ και διευθυντής του Κέντρου Γονικής και Παιδικής Κλινικής Αγωγής στο ίδιο πανεπιστήμιο.\n● Έρευνες έχουν δείξει ότι με την τιμωρία δεν διορθώνεται η κακή συμπεριφορά του παιδιού ● Με την τιμωρία το παιδί δεν μαθαίνει τι να κάνει και σπανίως μαθαίνει τι να μην κάνει Η ΣΥΖΗΤΗΣΗ\nα. βελτιώνει τις γλωσσικές δεξιότητές του β. αναπτύσσει τις ικανότητές του στη λογική σκέψη γ. αυξάνει τις πιθανότητες να συζητά στην εφηβεία με τους γονείς πράγματα που το απασχολούν Ο ΕΠΑΙΝΟΣ\nΚρέμα για αλλαγή πάνας Καλέντουλα από τη Weleda\nΠαιδικά παπούτσια Mini Paez Καλοκαίρι 2014\n4 Καλοκαιρινές δραστηριότητες για παιδιά\nΠαιδί ατακτο παιδι, παιδι και τιμωρια, τιμωρια\nPrevious Article← Paranoia e-shop Θηλυκά φορέματα γεμάτα στιλ!\nNext ArticleΟι πρώτες μέρες στο νηπιαγωγείο →


Ρόδος: Εξιχνιάστηκε η δολοφονία του 43χρονου - Οικονομικές διαφορές το κίνητρο\nΡόδος: Εξιχνιάστηκε η δολοφονία του 43χρονου – Οικονομικές διαφορές το κίνητρο\n8-11-2019 - 19:20μμ\nΟμολόγησε ο δράστης.\nΣτα χέρια της αστυνομίας βρίσκεται ο 46χρονος που πυροβόλησε με καραμπίνα και σκότωσε έναν 43χρονο επιχειρηματία στη Ρόδο.\nΘύτης και θύμα είχαν δώσει προχθές το απόγευμα «ραντεβού θανάτου» σε αγροτική περιοχή της Δημοτικής Ενότητας Αταβύρου. Εκεί ο δράστης τραυμάτισε θανάσιμα με κυνηγετικό όπλο τον 43χρονο, τον εγκατέλειψε νεκρό μέσα στο όχημά του, στην περιοχή του Έμπωνα και διέφυγε από το σημείο.\nΧθες, η σύζυγος του θύματος δήλωσε την εξαφάνιση του άνδρα της στο Αστυνομικό Τμήμα Ιαλυσού και άρχισαν άμεσα οι έρευνες που οδήγησαν στον 46χρονο. Ο θύτης περιέγραψε με λεπτομέρειες την πράξη του, υποδεικνύοντας το σημείο της ανθρωποκτονίας, όπου μετέβη ιατροδικαστής κι έγινε αυτοψία, τον υπαίθριο χώρο που πέταξε το όπλο, καθώς και δυο κινητά τηλέφωνα που ανήκαν στο θύμα.\nΚατά την έρευνα στο σπίτι του, βρέθηκαν και κατασχέθηκαν δύο κυνηγετικά όπλα χωρίς άδεια κατοχής, πτυσσόμενη ράβδος (γκλοπ), δύο αστεράκια (τύπου νίτζα), τσεκούρι με ξύλινη λαβή μήκους 41 εκατοστών, ξύλινη χειρολαβή με ενσωματωμένη μεταλλική λάμα μήκους 20 εκατοστών, καθώς και 43 φυσίγγια κυνηγετικού όπλου διαφόρων διαμετρημάτων.\nΣύμφωνα με την ΕΛΑΣ, πρόκειται για ανθρωποκτονία από πρόθεση και ο συλληφθείς θα οδηγηθεί στον εισαγγελέα Πρωτοδικών Ρόδου.


Σεισμός στη Μεσσηνία | Ημεροδρόμος\nΣεισμική δόνηση έγινε αισθητή, περίπου στις 13:20, σε περιοχές της Μεσσηνίας και της Ηλείας. Σύμφωνα με τις πρώτες εκτιμήσεις Γεωδυναμικού Ινστιτούτου του Εθνικού Αστεροσκοπείου Αθηνών, ο σεισμός είχε μέγεθος 5 βαθμών της κλίμακας Ρίχτερ και το επίκεντρο εντοπίστηκε στον θαλάσσιο χώρο 34 χιλιόμετρα νοτιοδυτικά της Πύλου.\nΌπως ανέφερε στο Αθηναϊκό-Μακεδονικό Πρακτορείο Ειδήσεων ο δήμαρχος Πύλου-Νέστορος, Δημήτρης Καφαντάρης, «η σεισμική δόνηση είχε διάρκεια, αλλά στην περιοχή μας επικρατεί ηρεμία». «Σε επικοινωνία που είχαμε με τους διευθυντές των σχολείων και τους προέδρους των κοινοτήτων δεν μας ανέφεραν κάποιο πρόβλημα που να προκλήθηκε από τη σεισμική δόνηση» πρόσθεσε ο κ. Καφαντάρης.\nΕτικέτες: ΜΕΣΣΗΝΙΑ ΠΥΛΟΣ ΣΕΙΣΜΟΣ


Κρουαζιέρα 7 Νύχτες Καραϊβική - MistakidisTours\nΑπό 26 Ιανουαρίου και κάθε Μήνα\nΤώρα ήρθε η ώρα να κάνετε κρουαζιέρα με το #CelebrityEdge ή το ολοκαίνουριο #CelebrityApex!\nDesign, τέχνη, πολυτέλεια, βραβευμένη γαστρονομία εν πλώ!\n–Απεριόριστο Internet εν πλώ\n-Καμία επιβάρυνση για τα φιλοδωρήματα\n-On board credit μέχρι 230 Ευρώ ανά καμπίνα για να καταναλώσετε όπως επιθυμείτε στη κρουαζιέρα\nΗ προσφορά ισχύει για νέες κρατήσεις έως 18 Δεκεμβρίου 2019 για κρουαζιέρες που θα πραγματοποιηθούν από 1 Ιανουαρίου 2020 έως 31 Δεκεμβρίου 2020!\n7 Εν πλω 00:00 ——\nΗΜΕΡΟΜΗΝΙΕΣ ΑΝΑΧΩΡΗΣΗΣ 2020\nΕκπληκτικός σχεδιασμός και μοναδικές καμπίνες δίνουν άλλο περιέχομενο στην κρουαζιέρα και στη μοντέρνα πολυτέλεια που χαρακτηρίζει τη Celebrity Cruises – Το πρώτο του δρομολόγιο ξεκινά στις 16 Δεκεμβρίου 2018 από το Φορτ Λοντερντέηλ, Φλόριντα\nΤο Rooftop Garden είναι ένα από τα πολλά μέρη στο Celebrity Edge που θα μαγέψουν του επιβάτες: το πρωί είναι ιδανικό για παιχνίδι, δραστηριότητες και χαλάρωση ενώ το βράδυ υποδέχεται τους επιβάτες με ζωντανή μουσική, ταινίες και δείπνο σε έναν συνδυσμό που αποτυπώνεται τέλεια με τον τίτλο “A Taste of Film”.\nΣτην κορυφή του πλοίου, στο 16ο κατάστρωμα, το Magic Carpet μετατρέπεται στο απόλυτο εστιατόριο και προσφέρει ένα ειδικό δείπνο για 90 άτομα που ονομάζεται “Dinner on the Edge”. Κατά μήκος του 14ου κατσστρώματος, το Magic Carpet μεταρέπεται σε ανοιχτή εξωτερική επέκταση της περιοχής της πισίνας. Στο 5ο κατάστρωμα το Magic Carpet μετατρέπει ένα από τα ομορφότερα εστιατόρια σε ένα εκπληκτικό al fresco seating, ενώ στο χαμηλότερο κατάστρωμα, στο 2ο, η κατασκευή αυτή είναι το κλειδί για το Destination Gateway, η πολυτελή αίθουσα αποβίβασης όπου οι επιβάτες will be whisked away aboard sleek Edge Launches.\nΕν πλω σας κακομαθαίνουμε με την βραβευμένη κουζίνα, την άψογη εξυπηρέτηση, τη διαμονή υψηλής ποιότητας, μ’ ένα εκπληκτικό spa και εντυπωσιακές παραστάσεις. Και μην ξεχνάτε την απαράμιλλη ποικιλία διασκεδαστικών και εμπνευσμένων δραστηριοτήτων εν πλω. Απολαύστε διακοπές που θα σαγηνεύσουν όλες σας τις αισθήσεις, από την αρχή μέχρι το τέλος. Δημιουργήσαμε φωτεινούς και ευάρους χώρους με ιδιαίτερες λεπτομέρειες και δύο στρέμματα πραγματικού γκαζόν, στη μέση του ωκεανού. Εντυπωσιακά εστιατόρια όπου η ατμόσφαιρα είναι τόσο ελκυστική, όσο και η παγκόσμια εμπνευσμένη κουζίνα. Σχεδιάσαμε συναρπαστικά “καταφύγια” με όλο τον απαραίτητο χώρο για να βολευτείτε και να διασκεδάσετε. Εκεί, από τις ευρύχωρες βεράντες θα θαυμάσετε τα αξιοθέατα και τη θέα της θάλασσας και θα εκπλαγείτε από το προσεγμένο στυλ ή τις έξυπνες λεπτομέρειες, όπου κι αν κοιτάξετε. Ένα ησυχαστήριο με την μοντέρνα και σύγχρονη αισθητική ενός ξενοδοχείου μπουτίκ, όπου θα σας κακομάθουμε με άψογη εξυπηρέτηση.\nΠιστεύουμε, ότι τα γεύματά σας θα πρέπει να είναι ένα ξεχωριστό ταξίδι στον κόσμο της γεύσης κάθε μέρα των διακοπών σας, γι’ αυτό δημιουργήσαμε έναν παράδεισο για τους λάτρεις του φαγητού. Αφήστε μας να σας προσφέρουμε μοναδικές εμπειρίες για τον ουρανίσκο σας, να σας κακομάθουμε με την εξυπηρέτηση πέντε αστέρων και να σας κάνουμε το τραπέζι σ’ ένα υπέροχο περιβάλλον. Προσφέρουμε προσωπική υπηρεσία μπάτλερ ευρωπαϊκού στυλ σε κάθε σουίτα. Πιστοποιημένους σομελιέ που εξασφαλίζουν, ότι κάθε ποτήρι κρασί είναι το ιδανικό συμπλήρωμα για το γεύμα σας. Μικρές πινελιές. Μεγάλες διαφορές. Είναυ αυτές που κάνουν μια κρουαζιέρα της Celebrity Cruises τόσο εξαιρετική. Συνεργαστήκαμε με ορισμένες από τις πιο συναρπαστικές επώνυμες εταιρείες στον πλανητη, προκειμένου να σας προσφέρουμε έναν ολόκληρο κόσμο από νέες εμπειρίες. Καθίστε αναπαυτικά στο μαλακό γρασίδι έξω από το Lawn Club και απολαύστε μια συναυλία στην ύπαιθρο ή χορέψτε μ’ έναν επαγγελματία παρτενέρ υπό τους ήχους της ζωντανής μουσικής.\nΈνα εξαιρετικό σπα δεν αναζωογονεί μόνο το σώμα σας, αλλά ανανεώνει και το πνεύμα σας. Ένα από τα μεγαλύτερα και καλύτερα εξοπλισμένα σπα εν πλω σήμερα, το διάσημο παγκοσμίως AquaSpa by Elemis ξεπερνά τα συνηθισμένα οδηγώντα σας σε νέα επίπεδα αναπανάληπτης χαλάρωσης. Ελάτε μαζί μας για ν’ ανακαλύψετε ένα “καταφύγιο” ηρεμίας, όως το Pesian Garden, με τις θερμαινόμενες πέτρινες ξαπλώστρες και τον ατμό με άρωμα ευκαλύπτου και βέβαια τη συναρπαστική θέα στη θάλασσα. Αν πάλι ενδιαφέρεστε για γυμνασική, οι εγκαταστάσεις υψηλής τεχνολογιας που διαθέτουμε ξεχωρίσουν, εξοπλησμένες με σύγχρονα μηχανήματα προσφέροντας εξειδικευμένα προγράμματα από πιστοποιημένους εκπαιδευτές. Δημιουργήσαμε ευκαιρίες όλων των ειδών, ώστε οι οικογένειες να παίζουν μαζί, προσφέροντας παράλληλα στα παιδιά τους πολύ “προσωπικό χρόνο”. Κάντε όλα εκείνα, τα οποία σχεδόν ποτέ δεν προλαβαίνετε στο σπίτι. Υπάρχουν δυνατότητες διασκέδασης για όλες τις ηλικιακές κατηγορίες με γήπεδα σπορ, πρακτικά προγράμματα τέχνης, χορευτικά πάρτυ, μαθήματα μαγειρικής, κυνήγι θησαυρού κ.α.\nΜαζί με τους προορισμούς που προστέθηκαν πρόσφατα και των διανυκτερεύσεων, οι επισκέπτες μπορούν να απολαύσουν τη νέα «Suite Class” εμπειρία, η οποία ξεκινά τον Απρίλιο του 2015. Οι νέες παροχές πολυτελείας περιλαμβάνουν:\n• Δωρεάν οι παροχές σε ποτά Premium, δείπνο στα θεματικά εστιατόρια, απεριόριστη πρόσβαση στο διαδίκτυο, ιδιωτικό μπαρ με νερό, αναψυκτικά και μπύρες – για τους επισκέπτες που διαμένουν στις καμπίνες Royal, Penthouse και Reflection Suites\nCelebrity Edge – Σχεδιασμένο εξολοκλήρου σε 3D από τους καλύτερους αρχιτέκτονες και σχεδιαστές στον κόσμο, το Celebrity Edge με χωρητικότητα 2.918 επιβατών, μοναδικά πολυτελείς καμπίνες και την απίστευτη πλατφόρμα αναρίχησης Magic Carpet, έρχεται για να ανεβάσει τον πήχη του σχεδιασμού στα σύγχρονα κρουαζιερόπλοια και να δώσει στους ταξιδιώτες την ευκαιρία να επαναπροσδιορίσουν πως βιώνουν τον κόσμο αλλά και την ίδια την εμπειρία της κρουαζέρας.


Stardome* - Οι φετινές μου ονειρεμένες διακοπές. Άκου να δεις!!! (τα πάντα στον τίτλο είναι κυριολεκτικά)\nΝα φανταστείς πως δεν πλήρωσα ούτε εισιτήριο. Όλα τα έξοδα ήταν καλυμμένα από τον Ελληνικό Στρατό, χάρη στο ολοκαίνουργιο επονομαζόμενο «επίδομα φανταρικών διακοπών» του Υπουργείου Εθνικής Αμύνης για το καλοκαίρι του 2008. Το πλοίο σάλπαρε για την Αμοργό...\nΜε πλησίασε η υπάλληλος που κόβει τα εισιτήρια με το διακορευτή - το εργαλείο που ανοίγει τρύπες σε έγγραφα - και μου είπε πως για να μπω στο πλοίο θα έπρεπε να βγάλω το μπλουζάκι μου και να μείνω γυμνόστηθος, όπως όλοι όσοι ταξίδευαν με το καράβι, μαζί κι εκείνη. Ανέβηκα τα σκαλιά για το κατάστρωμα και προς έκπληξή μου διαπίστωσα πως είμαι το μοναδικό αρσενικό στο πλοίο. Ένα μελαχρινό κορίτσι με μια κόκκινη μπαντάνα στα μαλλιά, μου έκλεισε το σχιστό της ματάκι και έτρεξε προς το σωρό των δεκάδων γυναικών που διασκέδαζαν στο μπαρ . Έτρεξα κι εγώ, αλλά την έχασα εξαιτίας μιας παράξενης λάμψης που ακόμα δε μπορώ να καταλάβω πως ξεπήδησε από πάνω της. Ένα κομμάτι ασημί υφάσματος ήταν ήδη, πριν από εμένα, ερωτευμένο μαζί της. Κρεμόταν από τα στήθη της και χάιδευε τους μηρούς της. Δεν βρισκόταν εκεί για να της καλύπτει το σώμα, αλλά για να ερωτοτροπεί μαζί του. Ξανθιές γαλανομάτες δυο - δυο (νομίζω Γερμανίδες, ίσως και Σουηδέζες ή Δανέζες) βουτούσαν στην πισίνα με λευκά t-shirt δεμένα κόμπο πάνω από τον αφαλό και παραβίαζαν τον κανόνα που είχε δώσει η γυμνόστηθη διακορεύτρια. Οι λιγοστές Ελληνίδες επιβάτιδες του πλοίου για την Αμοργό έκαναν ηλιοθεραπεία φορώντας τα γυαλιά - μάσκα που έκρυβαν τα πρόσωπά τους και άφηναν τεράστιους λευκούς κύκλους κάτω από τα μάτια, και αποκομμένες από τις υπόλοιπες άκουγαν με ακουστικά στα αυτιά, Χατζηγιάννη. Όταν άμαθα τι ακούν, ξενέρωσα αμέσως και δεν ασχολήθηκα ξανά μαζί τους, αν και ήταν κουκλάρες.\n«Βάλε κάτι δυνατό, μπιτάτο! Θέλω να χορέψω!!!», είπα στο dj του μπαρ του καταστρώματος που εμφανίστηκε σαν σκιά πάνω από τα decks και εξαφανίστηκε αμέσως χωρίς να προλάβω να τον δω, αφήνοντάς με πάλι τον μοναδικό άντρα ανάμεσα στο γυναίκειο πλήρωμα του καραβιού.\nΕντάξει, τα έδωσα όλα μπορώ να πω... Γιατί πραγματικά όταν έφτασα στο νησί είχα μείνει χωρίς λεφτά πάνω μου, αφού τα ξόδεψα όλα στα ποτά, και χωρίς ρούχα - μόνο με το μαγιώ , μιας και το παντελόνι μου το έσκισε καταλάθος μια Ρωσίδα φοιτήτρια μαλώνοντας με τη Γαλλίδα συγκάτοικό της της για το ποια θα χορέψει μαζί μου. Εγώ όλη την ώρα έψαχνα για ντάμα κάποιαν άλλη, και ρωτούσα σε Αγγλικά, Γερμανικά και Γαλλικά «Είδατε ένα μελαχρινό κορίτσι; Φορούσε μια κόκκινη μπαντάνα»...\n----- http://www.youtube.com/watch?v=eqsswEJghTE -----\nΤίποτα δεν μου έδωσε χαρά για μέρες, παρόλο που το νησί ήταν καταπληκτικό, ώσπου την πέμπτη νύχτα στο παραλιακό μπαρ Deathproof, εκεί που έπινα μόνος την δέκατη έκτη μπύρα, παίζει ένα τραγούδι που ποτέ δεν είχα ακούσει ποτέ ως τότε και... αχ... Αυτός ο χορός έπρεπε να καταγραφεί! Έμοιαζε σαν από ταινία του Ταραντίνο, που κινηματογραφεί χυμώδη κορίτσια να χορεύουν σε αισθησιακούς - διακριτικά βρώμικους- ρυθμούς. Ναι, ήταν το κορίτσι με την κόκκινη μπαντάνα. Η Χιμένα, που ζούσε «εκεί κάτω, στο Μεξικό», όπως μου είπε χαρακτηριστικά με την αστεία προφορά της στα ισπαγγλικά. Αισθανόμουν πως όλα τα αστέρια του ουρανού έπεσαν στο κεφάλι μου εκείνο το βράδυ ...\nΚαι όντως είχα ένα τρομερό πονοκέφαλο μετά από την δέκατη έκτη μπύρα. Θυμάμαι πολύ καλά τον αριθμό. Δυστυχώς. Επειδή μου στοίχισε παραπάνω από όσο θα πλήρωνα εκατομμύρια μπύρες, και μια δεκαεξάδα ακόμα... Είχα φτάσει στη σκηνή της χωρίς να πατάω στην άμμο, δεν ξέρω πως πήγα, λογικά θα πέταξα ως εκεί από τη χαρά και τη μέθη. Μου τύλιξε την κόκκινη μπαντάνα γύρω από το λαιμό, και έλυσε το καταραμένο ασημί κομμάτι ρούχου που φορούσε στο καράβι όταν την είδα για πρώτη φορά. Νομίζω πως το άκουσα να ουρλιάζει όταν την άφησε γυμνή. Το πέταξα στη θάλασσα μαζί με τα ρούχα μου, για να μη μας ενοχλήσει τίποτε άλλο ξανά.\n----- http://www.youtube.com/watch?v=l7TWLxCIgwE -----\nΑλλά ήμουν πολύ μεθυσμένος... Ήταν Σάββατο βράδυ, είχε πάρτυ και ήμουν μόνος... και είναι κρίμα, πολύ κρίμα που ήπια τόσο πολύ. Θα γνώριζα την ευτυχία για έστω λίγη ώρα, όσο άντεχα...\n«Come, we don't have time!!!», μου λέει κι εγώ πιάνω το κεφάλι μου και πίνω μια γουλιά από την τελευταία μπύρα που είχε ξεμείνει. Τη ρώτησα αναστενάζοντας γιατί, αλλά μου απάντησε με ένα ένοχο βλέμμα. Κατάλαβα, αλλά δεν με πείραξε. Με ρώτησε αν είμαι καλά και της είπα λίγο απότομα «No, no, I'm fine, I'm fine... Just go ahead and start».\nΤο ξημέρωμα με βρήκε σε μια άβολη στάση στη μικρή σκηνή όταν ξύπνησα από έναν συρτό ήχο. Το μελαχρινό κορίτσι που άνοιγε το φερμουάρ για να βγει έξω. Τη ρώτησα που πάει και μου είπε ότι περιμένει στο λιμάνι κάποιον. Της είπα «εντάξει, κατάλαβα»... και συνέχισα στα αγγλικά... « Well, somebody told me you had a boyfriend. Who looked like a girlfriend...», συνέχισα θυμωμένα και τραυλίζοντας από το ποτό. «Who did it?», με ρώτησε πανικοβλημένη. Είχα πέσει μέσα στην πρόβλεψή μου, αλλά δεν πρόλαβα να της εξηγήσω πως το σκέφτηκα. Ξέρασα και ξαφνικά βρέθηκα με το πρόσωπό μου στην άμμο.\n. ----- http://www.youtube.com/watch?v=b7DdIIvzpq4-----\nΌταν σηκώθηκα, συνειδητοποίησα πως είχε νυχτώσει. Γυρνάω πίσω και βλέπω πως η σκηνή λείπει, και στη θέση της βρίσκεται ένα κοχύλι τυλιγμένο σε ένα κόκκινο μαντήλι. Ας ερχόταν για λίγο, ψιθύρισα στο κοχύλι, μοναχά για ένα βράδυ... Δάκρυσαν τα μάτια μου από την αλμύρα ως το επόμενο ξημέρωμα που την περίμενα μπροστά στη θάλασσα, μα το μελαχρινό κορίτσι που μου άφησε την κόκκινη μπαντάνα, δεν ήρθε ποτέ...\n( Αλλά έγινε δικό μου, απλά δεν το θυμάμαι. Ποτέ δεν έχω στο τσαντάκι μου άδεια κουτάκια από προφυλακτικά).


ΚΥΠΡΟΣ: Χωρίς ηλεκτρικό πολλές περιοχές του νησιού – Βλάβη σε μονάδα παραγωγής\nΤα αίτια που οδήγησαν στο να βρεθεί το διπλοκάμπινο όχημα στον φράχτη και τις αιτίες θανάτου του άτυχου άντρα εξετάζουν οι Αρχές. Υπεράνθρωπες προσπάθειες από την ΕΜΑΚ.\nΌπως ανέφερε σε δηλώσεις του ο Επαρχιακός Υπεύθυνος πυροσβεστικών σταθμών Λευκωσίας, Νίκος Λογκίνος, στις 11:26 το μεσημέρι της Κυριακής (4/3) δόθηκε πληροφορία στον Πυροσβεστικό Σταθμό Λακατάμιας, ότι όχημα έχει εισχωρήσει μέσα στον υδατοφράχτη Ταμασού.\nΔΙΑΒΑΣΤΕ ΕΠΙΣΗΣ: ΦΡΑΓΜΑ ΤΑΜΑΣΟΥ: Η ανάσυρση του οχήματος και του οδηγού - ΦΩΤΟΓΡΑΦΙΕΣ\n“Αμέσως προσέτρεξε το όχημα διάσωσης το όχημα διάσωσης του Σταθμού και με την άφιξη του διαπίστωσε ότι το όχημα βρισκόταν μέσα στον υδατοφράκτη” είπε ο κ. Λογκίνος προσθέτοντας ότι άμεσα κλήθηκε η ΕΜΑΚ που έφτασε στον χώρο με δύτες και σκάφη.\nΤα μέλη της ΕΜΑΚ ξεκίνησαν έρευνα για εντοπισμό τυχόν προσώπου που πιθανό να βρισκόταν μέσα στο αυτοκίνητο, όπως ανέφερε η πληροφορία, κάτι που έγινε κατόπιν επίπονων προσπαθειών.\nΣΧΕΤΙΚΟ ΑΡΘΡΟ: ΦΡΑΓΜΑ ΤΑΜΑΣΟΥ: Σπεύδει η ΕΜΑΚ στο σημείο - Πτώση οχήματος\nΜε υπεράνθρωπες προσπάθειες, οι δύτες κατάφεραν να μεταφέρουν το άψυχο σώμα του άτυχου άντρα, ενώ ιατροδικαστής που βρισκόταν στη σκηνή ξεκίνησε τις σχετικές έρευνες.\nΌπως γνωρίζει η ιστοσελίδα μας, ο άνδρας βρισκόταν σε αυτόματο διπλοκάμπινο ασημένιου χρώματος.\nΔείτε τις δηλώσεις του Επαρχιακού Υπεύθυνου της Πυροσβεστικής Λευκωσίας:\nΕπανέρχονται για λίγο οι βροχές - Υποχωρεί η σκόνη


Οικολογική Πρωτοβουλία Χανίων: «Όχι στο ξεπούλημα των ακτών» | Η Εφημερίδα των Συντακτών\nΤην έντονη ανησυχία της για τα σχέδια για την ιδιωτικοποίηση των αιγιαλών, εκφράζει η Οικολογική Πρωτοβουλία Χανίων.\nΗ Πρωτοβουλία τονίζει σε ανακοίνωσή της ότι με τα σχέδια της κυβέρνησης για την ιδιωτικοποίηση των αιγιαλών που είδαν το φως της δημοσιότητας τις προηγούμενες ημέρες, προωθείται η πλήρης εμπορευματοποίση, ιδιωτικοποίηση και τσιμεντοποίηση των ακτών.\nΌπως τονίζει η Πρωτοβουλία, με τα νέα σχέδια της κυβέρνησης, καταργείται το όριο που υπήρχε για να μην ξεπερνούν τα ομπρελοκαθίσματα σε μια παραλία το 60% της συνολικής επιφάνειας ενώ παράλληλα ο δημόσιος παλαιός αιγιαλός θα μπορεί να παραχωρείται και να οικοδομείται.\nΤέλος κατακρίνει το γεγονός ότι οι παραλίες παραχωρούνται σε ιδιώτες με απευθείας ανάθεση, γεγονός που εξυπηρετεί τα συμφέροντά τους, εις βάρος των πολιτών.\n«Με τα σχέδια αυτά της κυβέρνησης προωθείται η πλήρης εμπορευματοποίση, ιδιωτικοποίηση και τσιμεντοποίηση των ακτών.\nΓια αρχή ας υπογράψουμε το διαδικτυακό ψήφισμα στο Avaaz (το οποίο από την πρώτη στιγμή υπογράψαμε και αναρτήσαμε στη σελίδα μας στο Facebook) που έχουν ήδη υπογράψει χιλιάδες πολίτες».\nΚΟΙΝΩΝΙΑ 28.01.2019, 11:26\nΛασίθι: Ζητούν διευκρινήσεις για τη ρωσική επένδυση στα «Πλευρά»\nΜια σειρά από ερωτήματα, θέτει η «Πρωτοβουλία Πολιτών για την προστασία των παραλιών», όσον αφορά τη ρωσική επένδυση στα «Πλευρά» του Αγίου Νικολάου. Το θέμα συζητήθηκε πρόσφατα στο Δημοτικό Συμβούλιο, με την...\nΚΟΙΝΩΝΙΑ 24.12.2018, 11:22\nΣοβαρές ενστάσεις για τη νέα επένδυση στην Ελούντα\nΔημόσια παρέμβαση για την πολυδιαφημισμένη επένδυση «Εlounda Hills», πραγματοποιεί η Πρωτοβουλία Πολιτών για την Προστασία των Παραλιών. Όπως τονίζεται, στην περιοχή θα δημιουργηθούν ξενοδοχεία, μαρίνα και...\nΚΟΙΝΩΝΙΑ 27.12.2018, 20:21\nΕγκρίθηκε από το Περιφερειακό Συμβούλιο Κρήτης, η Στρατηγική Μελέτη Περιβαλλοντικών Επιπτώσεων για την επένδυση «Elounda Hills». Η επένδυση αφορά τη δημιουργία παραθεριστικού τουριστικού χωριού, το οποίο θα...


Την προσεχή Δευτέρα θα μάθουν οι γυναίκες του Γ.Σ. Διαγόρας τους αντίπαλους τους, στα μπαράζ ανόδου, που θα διεξαχθούν από 26 έως 30 Ιουνίου στην Αθήνα. Ψάξαμε σε όλη τη Νότια Ελλάδα και σας παρουσιάζουμε σήμερα τους υποψήφιους αντιπάλους του «γηραιού». Καλό θα είναι ο «γηραιός» να αποδειχθεί τυχερός στην κλήρωση και να αποφύγει τον Ο.Φ. Ηρακλείου και τον Έσπερο Πάτρας. Πάμε λοιπόν να σας παρουσιάσουμε τις 10 ομάδες, που θα μπουν στην κληρωτίδα της Ε.Ο.Κ. για να δημιουργηθούν οι δύο όμιλοι των πέντε ομάδων. Από τον κάθε όμιλο ο πρώτος θα ανέλθει στον όμιλο νότου της Α2 Κατηγορίας (σύνολο 2 ομάδες), ενώ οι δεύτεροι κάθε ομίλου θα παίξουν μπαράζ, σε περίπτωση που αδειάσει κάποια θέση.\nΣτην Κρήτη πρωταθλητής και μάλιστα αήττητος στέφθηκε ο Ο.Φ. Ηρακλείου, ο οποίος κατέκτησε και μάλιστα άνετα τον τίτλο. Στην επίσης δυνατή Ε.Σ.Κ.Α.Η. (Αχαΐα- Ηλείας) πρωταθλητής στέφθηκε επίσης αήττητος (με ρεκόρ 10-0) ο Έσπερος Πάτρας. Η λογική λέει ότι αυτές θα είναι και οι δύο πιο δυνατές ομάδες, τις οποίες καλό θα είναι να αποφύγει στην κλήρωση ο «γηραιός», αφού φαντάζουν μάλλον ως οι πιο ισχυρές. Από κει και πέρα στην Ε.Σ.Κ.Α.Κ. (Αργολίδα- Κορινθία) τον τίτλο πήρε και πάλι ο Δαναός Άργους, ενώ στην Τ.Ε. Λέσβου πρωταθλητής στέφθηκε ο Αίολος Μυτιλήνης με 2-0 νίκες κόντρα στο Θησέα Παναγιούδας (44-41 και 40-34). Στον τελικό της Τ.Ε. Σάμου, ο Ίκαρος Ικαρίας κέρδισε με 45-26 την Α.Ε. Καρλοβάσου και πήρε τον τίτλο, οπότε δικαιούται συμμετοχής στα μπαράζ. Στην Ε.Σ.Κ.Α.Σ.Ε. πρωταθλητής αναδείχθηκε ο Πρωτέας Σχηματαρίου, ο οποίος κέρδισε χθες εκτός έδρας (στην παράταση) την Α.Γ.Ε. Χαλκίδας με 68-59 (κ.α. 57-57). Στην Τ.Ε. Χίου, την προσεχή Τετάρτη ο Αιγέας Χίου θα παίξει με το Β.Α.Ο.Λ. και σε περίπτωση που κερδίσει, θα κάνει το 2-0 και θα στεφθεί πρωταθλητής. Στην Ε.ΚΑ.Σ.ΚΕ.ΝΟ.Π. (Κεντρική- Νότια Πελοπόννησος) πρωταθλητής λογικά θα στεφθεί ο Α.Π.Σ. Άρις Καλαμάτας, ενώ στις Κυκλάδες, η Α.Ε. Σαντορίνης έκοψε χθες πρώτη το νήμα και θα μπει στην κλήρωση των αγώνων μπαράζ, ως πρωταθλήτρια Κυκλάδων. Ομάδες, όπως η Α.Ε. Σαντορίνης, ο Ίκαρος Ικαρίας, ο Αίολος Μυτιλήνης, ο Αιγέας Χίου (ή ο Β.Α.Ο.Λ. Χίου) και ο Δαναός Άργους μοιάζουν ως οι πιο βατές, χωρίς αυτό να σημαίνει τίποτα. Καλό θα ήταν για τον Διαγόρα να αποφύγει τον Ο.Φ.Η., τον Έσπερο Πάτρας, ίσως τον Πρωτέα Σχηματαρίου, ενώ λογικά δυνατός θα είναι και ο Άρις Καλαμάτας.\nΕ.ΚΑ.Σ.ΚΕ.ΝΟ.Π.: Α.Π.Σ. Άρις Καλαμάτας (;)\nΤ.Ε. Χίου: Αιγέας Χίου ή Β.Α.Ο.Λ.\nΟι υποψήφιοι αντίπαλοι του Διαγόρα Γνωστές έγιναν πλέον οι 10 πρωταθλήτριες ομάδες της Νότιας Ελλάδας, μεταξύ των…\nΤη Δευτέρα οι κληρώσεις! Την προσεχή Δευτέρα θα μάθουν τους αντιπάλους τους τη νέα χρονιά, η…


Economist: Μη ρεαλιστικές οι ελπίδες επίλυσης του Κυπριακού - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nEconomist: Μη ρεαλιστικές οι ελπίδες επίλυσης του Κυπριακού\n«Ανεξέλεγκτο ή αδύνατο να λυθεί;» είναι το ερώτημα που διατυπώνει σε άρθρο του το περιοδικό Economist αναφερόμενο στο κυπριακό πρόβλημα σχολιάζοντας πως οι ελπίδες επίλυσης του προβλήματος αρχίζουν να μοιάζουν μη ρεαλιστικές.\n«Οι χώρες της ΕΕ επικρίνουν έντονα τη Ρωσία για τη δημιουργία ψυχρών συρράξεων στη Γεωργία, τη Μολδαβία και την Ουκρανία. Είναι ωστόσο πιο σιωπηλές για τη δική τους περίπτωση της Κύπρου, μια χώρα-μέλος με έναν μη αναγνωρισμένο τουρκοκυπριακό βορρά» σχολιάζει το άρθρο, επισημαίνοντας πως 50 χρόνια έχουν περάσει από την τουρκική εισβολή.\n«Η πικρή εμπειρία συνιστά σκεπτικισμό για τις συνομιλίες στην Κύπρο. Παρόλα αυτά ένας έκτος γύρος βρίσκεται σε εξέλιξη», παρατηρεί το περιοδικό αναφερόμενο συνοπτικά στην Κοινή Διακήρυξη του Φεβρουαρίου και στον διορισμό του νέου Ειδικού Απεσταλμένου των Ηνωμένων Εθνών, Εσπεν Μπαρθ Έιντε.\nΣημειώνοντας πως ο Πρόεδρος Αναστασιάδης, που είχε υποστηρίξει το σχέδιο Ανάν, είναι πρόθυμος για μια συμφωνία, το άρθρο εκτιμά πως δύο νέες εξελίξεις θα έπρεπε να δώσουν ώθηση στους διαπραγματευτές. Η μία είναι τα οικονομικά δεινά της Κύπρου που καθιστούν ελκυστικά τα οφέλη της λύσης ακόμα και τώρα που η οικονομία ανακάμπτει. Επικαλούμενο ανάλυση του περασμένου Μαΐου, το περιοδικό αναφέρει πως η λύση θα μπορούσε να επιφέρει αύξηση του ΑΕΠ κατά 2,8% επί 20 χρόνια, προσθέτοντας 12.000 ευρώ στο μέσο εισόδημα.\nΗ δεύτερη σημαντική εξέλιξη είναι η ανακάλυψη υδρογονανθράκων στην ανατολική Μεσόγειο. Ωστόσο, όπως επισημαίνεται, το αέριο έχει γίνει τώρα απλώς ένα ακόμα εμπόδιο. Γίνεται αναφορά στη δραστηριότητα του τουρκικού Barbaros και την απόφαση του Προέδρου της Δημοκρατίας να αναστείλει τη συμμετοχή του τις συνομιλίες.\n«Ο κ. Έιντε που αυτοαποκαλείται ρεαλιστής αισιόδοξος λέει ότι μπορεί να προκαλέσει την επανέναρξή τους. Αλλά τα κυπριακά σχέδια αξιοποίησης του αερίου χωρίς αγωγό προς την Τουρκία θα μοιάζουν και πάλι προκλητικά. Επιπλέον δεν βοηθά ότι οι συνομιλίες ένταξης της Τουρκίας στην ΕΕ βρίσκονται στις καλένδες», αναφέρεται.\nΥπάρχει όμως εναλλακτική; Κάνει αναφορά σε πρόταση του International Crisis Group για δύο χωριστά κράτη εντός της ΕΕ, καθώς και στις απόψεις που διατυπώνονται σε ένα νέο βιβλίο υπό τον ακαδημαϊκό του LSE Τζέιμς Κερ-Λίντσεϊ. Οι περισσότεροι από αυτούς που δίνουν τη δική τους εκτίμηση με τη συμμετοχή τους στο βιβλίο εκφράζουν σκεπτικισμό για την προοπτική λύσης και πολλοί προτείνουν μία πιο χαλαρή ομοσπονδία ή ακόμα και διχοτόμηση.\nΣύμφωνα με το περιοδικό, ο κ. Έιντε λέει ότι αν και η ομοσπονδία είναι η καλύτερη λύση, καμία λύση δεν είναι η χείριστη, εννοώντας ότι ίσως απαιτηθεί να δοκιμαστεί κάτι διαφορετικό. «Η διχοτόμηση θα άνοιγε ξανά τα “σύνορα”, θα επέτρεπε την επιστροφή περισσότερων περιουσιών και γης (συμπεριλαμβανομένων των Βαρωσίων) στους Ελληνοκύπριους και θα τερμάτιζε τη ‘διεθνή απομόνωση’ των Τουρκοκυπρίων. Αν αποτύχουν οι τελευταίες συνομιλίες, ίσως έρθει η ώρα της», καταλήγει το άρθρο.\nNext story Αυστρία: Συνελήφθησαν 13 ύποπτοι για στρατολόγηση τζιχαντιστών\nPrevious story Οι προϋποθέσεις για την επιλογή 3.405 προϊσταμένων στο Δημόσιο


Ιερά Μονή Παναχράντου – Αγίου Παντελεήμονος: Λόγος περί πίστεως (Ηλία Μηνιάτη (1669-1714), Επισκόπου Κερνίτσης και Καλαβρύτων)\nΛόγος περί πίστεως (Ηλία Μηνιάτη (1669-1714), Επισκόπου Κερνίτσης και Καλαβρύτων)\nΑπεκρίθη Ναθαναήλ και λέγει τω Ιησού – Ραββί, συ ει ο Υιός του Θεού, συ ει ο Βασιλεύς του Ισραήλ». (Ιω. 1, 50)\nΚαίτοι για να κατακυριεύσει τις καρδιές των ακροατών αυτός ο υψηλότατος λόγος περί της ορθοδόξου πίστεως με όλη εκείνη την αήττητη ισχύ που έχει, θα έπρεπε να κηρυχθεί απ’ το στόμα ή ενός των αποστόλων και μαθητών του Χριστού ή ενός των θεόπνευστων διδασκάλων της Εκκλησίας μας.\nΑυτοί έγιναν τα εκλεκτά εκείνα όργανα, τα όποια εξ αρχής χρησιμοποίησε το Άγιο Πνεύμα για να ακουσθεί σ’ όλη τη γη ο εύσημος ήχος της ευαγγελικής αλήθειας. Παρ’ όλα αυτά τολμώ κι εγώ να ανέβω σήμερα πάνω σε τούτο τον ιερό άμβωνα, για να κηρύξω όσο μπορώ και δύναμαι, τη δόξα και το μεγαλείο της Ορθοδοξίας.\nΜε παρακινεί, λοιπόν, η ομολογία του άδολου ισραηλίτη Ναθαναήλ, ο οποίος γνωρίζει «ον έγραψε Μωυσής εν τω Νόμω και οι Προφήται» και ομολογεί λέγοντας προς τον Θεάνθρωπο Κύριο μας: « Ραββί, συ ει ο Υιός του Θεού, συ ει ο Βασιλεύς του Ισραήλ».\nΑυτή είναι η πρώτη ομολογία της Ορθοδοξίας. Αλλά τι πιο χαρούμενο και ωφελιμότερο από το να ομιλεί ο ορθόδοξος διδάσκαλος — μακάρι και κάθε ημέρα — για την Ορθοδοξία και να απευθύνεται σε ορθοδόξους ακροατές;\nΚι αυτό για να ριζώνει βαθύτερα το νεοφύτευτο δένδρο της πίστεως στις καρδιές των πιστών· να ποτίζεται συχνότερα με το καθαρό νάμα της Ευαγγελικής αλήθειας· να βλαστάνει περισσότερους ακήρατους καρπούς αιωνίου ζωής.\nΠανάγιον Πνεύμα, συ που είσαι Πνεύμα σοφίας και συνέσεως χάρισε σήμερα φως γνώσεως στο νου μου, για να καταλάβω πρώτος εγώ· δος μου δύναμη λόγων στα χείλη μου, για να εξηγήσω και στους άλλους τα μεγαλεία των θαυμασίων σου, που έδειξες στην Ορθόδοξη πίστη των χριστιανών. Ναι, Παράκλητε αγαθέ, που είσαι το Πνεύμα της αληθείας. Χωρίς εσένα δεν μπορεί να θεολογήσει ανθρώπου γλώσσα. Δίδαξε και τη δική μου για να κηρύξει, πως άρχισε, πως αυξήθηκε, πως στερεώθηκε η Ορθοδοξία, η οποία είναι το υψηλότερο, το θαυμασιότερο, το θειότερο έργο της Θείας Σου σοφίας και δυνάμεως.\nΘα αποδείξω στο πρώτο πως αυτή είναι όλη θεία κατά την αρχή της· στο δεύτερο, πως είναι όλη θεία κατά την αύξηση της· στο τρίτο όλη θεία στην στερέωσή της.\nΘα καταλάβετε όθεν, πως η Ορθοδοξία είναι δημιούργημα και κατόρθωμα του ενός και μόνον Θεού. Ως εκ τούτου αυτή είναι η μόνη αληθινή διδασκαλία που πρέπει να πιστεύουμε, αυτή είναι η μόνη αληθινή οδός για να σωθούμε.\nΌποιος σκεφθεί καλά αυτό το φυσικό κόσμο, το σύστημα δηλαδή του παντός, τον ουρανό και τη γη και όλα όσα είναι ουράνια και επίγεια, θα βρει τόσα θαύματα, που εξ ανάγκης πρέπει να ομολογήσει πως όλα αυτά δεν θα μπορούσε να τα κάμει άλλος παρά μόνον ένας Θεός.Κι αυτό για τρεις κυρίως λόγους:\nΠρώτον, για την παράδοξη αρχή τους. Πως δηλαδή έγιναν όλα εξ ουκ όντων, απ’ το μηδέν, χωρίς να προϋπάρχει ύλη.\nΔεύτερον, για το άπειρον πλήθος. Πως λάμπουν τόσα αστέρια στον ουρανό· πως πολλαπλασιάζονται τόσα είδη πετεινών στον αέρα· πως τόσα γένη ζώων και φυτών στη γη και κητών στη θάλασσα.\nΤρίτον, για το πως μπορούν και παραμένουν, πως διατηρούνται και διαφυλάσσονται με μια αδιάκοπη διαδοχή, με μια απαράλλακτη κίνηση, όλα στερεωμένα με μια αδιασάλευτη τάξη.\nΑυτά όλα δεν θα μπορούσε να τα κάμει άλλος, παρά ένας Θεός.\nΓι’ αυτό και ο προφήτης Δαυΐδ θαυμάζοντας αναφωνεί: «Ως εμεγαλύνθη τα έργα σου Κύριε! Πάντα εν σοφία εποίησας!». Και ο Απόστολος Παύλος ωσαύτως μαρτυρεί: «Τα αόρατα αυτού από κτίσεως τοις ποιήμασι νοούμενα καθοράται, η τε αΐδιος αυτού δύναμις και θειότης». Λέγει ο Μέγας Βασίλειος: Πράγματα τόσον μεγάλα που γύρω μας βλέπουμε δεν θα μπορούσε να τα κάμει άλλος, παρά μόνον ένας Θεός πάνσοφος. Πράγματα τόσον χρήσιμα δεν θα μπορούσε να τα κάμει άλλος, παρά μόνον ένας Θεός πανάγαθος. « Εποίησεν ως δυνατός το μέγιστον, ως σοφός το κάλλιστον, ως αγαθός το χρήσιμον». Προσθέτει δε ο ίδιος, πως αυτός ο κόσμος της φύσεως «ψυχών διδασκαλείον λογικών και θεογνωσίας εστι παιδευτήριον».\nΚατά παρόμοιο τρόπο, όποιος σκεφθεί καλά τον κόσμο της χάριτος, ήγουν το σύστημα των ορθοδόξων, την Εκκλησία του Χριστού, την πίστη των χριστιανών και εισέλθει στο τόσον ύψος της θεολογίας, μέσα σε τόσο βάθος μυστηρίων, μέσα στο τόσο φως των θείων αποκαλύψεων, στην τόση αλήθεια της διδασκαλίας, στην τόση αγιότητα του νόμου, στα τόσα κατορθώματα των Αποστόλων, στα τόσα ανδραγαθήματα των Μαρτύρων, στα τόσα θαύματα των Αγίων, είναι αδύνατο να μη ομολογήσει πως όλα αυτά δεν θα μπορούσε να τα κάμει παρά μόνον ένας Θεός.\nΚι αυτό για τρεις λόγους: πρώτον, για την αρχή, πως άρχισε, πως ξεκίνησε. Δεύτερον, για την αύξηση, πως αυξήθηκε. Και τρίτον, για τη στερέωση, πως στερεώθηκε μια τέτοια ορθόδοξη πίστη.\nΑρχίζω απ’ το πρώτο:\nΠριν να δημιουργηθεί τούτος ο φυσικός κόσμος, δηλαδή ο ουρανός και η γη, τί υπήρχε; Χάος, άβυσσος, μηδέν. Λοιπόν· το να δημιουργηθεί απ’ το χάος, απ’ την άβυσσο, απ’ το μηδέν, αυτός ο υπέροχος κόσμος των θαυμάτων, αυτό δεν θα μπορούσε να το κάμει άλλος, παρά μόνον η παντοδύναμος δεξιά του Υψίστου: «Δεξιά Κυρίου εποίησε δύναμιν». Και πριν να δημιουργηθεί ο κόσμος της χάριτος, ήγουν η Εκκλησία του Χριστού, πριν να αρχίσει η πίστη και η Ορθοδοξία, τί υπήρχε; Χάος ασεβείας, άβυσσος απώλειας, τίποτε από δικαιοσύνη και αγιότητα.\nΑν εξαιρέσετε ένα μικρότατο μέρος της γης, την Ιουδαία, όπου επροσκυνείτο ο αληθινός Θεός (αν και ο τόπος εκείνος ήταν πολύ μολυσμένος απ’ τα γειτονικά έθνη), όλος ο κόσμος ήταν γεμάτος από ειδωλολάτρες και είδωλα. Η Αίγυπτος, η Ελλάς, η Ρώμη που ήταν τα ευγενέστερα μέρη του κόσμου· βασιλείς και λαοί, σοφοί και αγράμματοι, άνδρες και γυναίκες, γέροντες και παιδιά, ηθέτησαν τον Κτίστη και προσκυνούσαν τα κτίσματα. Άλλος τον ήλιο, άλλος τη σελήνη, άλλος τ’ άστρα, άλλος ζώα, άλλος φυτά. Ο καθένας λάτρευε ό,τι ήθελε. Μάλιστα θεοποίησαν και τα δικά τους πάθη. Και αφού η πίστη είναι ό πρώτος κανών ζωής, αν πίστευαν κατ’ αυτόν τον τρόπο, φανταστείτε πως ζούσαν. Ποιος φοβόταν να φονεύσει; Ποιος ντρεπόταν να πορνεύσει ή να μοιχεύσει; Αφού προσκυνούσαν θεούς αιμοβόρους σαν τον Άρη και τον Ηρακλή, θεούς πόρνους και μοιχούς σαν το Δία και την Αφροδίτη.\nΠοιός θα παρεκινείτο να κάμει το καλό, αφού δεν υπήρχε ελπίδα για τον Παράδεισο; Ποιος θα απέφευγε το κακό, αφού δεν υπήρχε ο φόβος της αιωνίου κολάσεως; Ποιά ήθη θα μπορούσαν να υπάρξουν ανάμεσα σε ανθρώπους που δεν γνώριζαν τον Θεό και που αν τον γνώριζαν δεν τον ήθελαν; Το κακό ήταν γενικό και παμπάλαιο, οπότε έγινε φύσις, έξη.\nΟ θρόνος του Εωσφόρου ήταν πολύ καλά στερεωμένος στη γη. Σ’ αυτόν ήσαν εντελώς αφιερωμένοι και δουλωμένοι οι άνθρωποι.\nΤότε πράγματι «ο Θεός εκ του ουρανού διέκυψεν επί τους υιούς των ανθρώπων, του ιδείν ει εστι συνιών ή εκζητών τον Θεόν. Πάν¬τες εξέκλιναν, άμα ήχρειώθησαν, ουκ εστι ποιών αγαθόν, ούκ εστίν εως ενός».\nΤώρα, μετρήστε με το νου σας τα βάθη της πλάνης και της απώλειας στην οποία ήταν βυθισμένος ο κόσμος. Μετρήστε το ύψος της θεογνωσίας και της αγιότητας στον όποιον επρόκειτο να ανεβεί αυτός ο κόσμος με την πίστη του Χριστού.\nΕπρόκειτο να παύσει η ειδωλολατρία που ήταν τόσο βαθιά ριζωμένη στις καρδιές των ανθρώπων και να πιστευτεί ένας και μόνον Θεός. Και όχι απλώς ένας Θεός, αλλά Θεός που βρίσκεται στους ουρανούς με μία φύση και τρεις υποστάσεις, αλλά και που οι τρεις αυτές υποστάσεις να είναι ένας Θεός. Και ακόμη, να είναι Θεός στη γη με δύο φύσεις και μία υπόσταση. Θεός ομού και άνθρωπος, πεθαμένος πάνω σ’ ένα σταυρό. Επρόκειτο να γκρεμισθούν όλοι οι ναοί των ειδώλων που είχαν σκεπάσει όλη τη γη και να χτιστεί μια νέα Εκκλησία, μέσα στην οποία σαν σε ποίμνη θα συνάζονταν όλα εκείνα τα απολωλότα πρόβατα. Επρόκειτο να κηρυχθεί μια νέα διδασκαλία εκ διαμέτρου εναντία στη φιλοσοφία του κόσμου τούτου. Αυτή θα έκανε τους ανθρώ¬πους επίγειους αγγέλους στην αρετή, αυτούς που ήσαν προηγουμένως στην κακία επίγειοι δαίμονες. Επρόκειτο με λίγα λόγια, ο κόσμος που είχε πια γεράσει μέσα στην αμαρτία να ανακαινιστεί στην αγιότητα, να γίνει άλλος εξ άλλου, ν’ αλλάξει και πίστη και ζωή. Και αληθινά άλλαξε.\nΜα μια τέτοια παράδοξη αλλαγή, μια τέτοια αλλοίωση, ποιας δεξιάς μπορούσε να είναι κατόρθωμα; Απολύτως καμιάς άλλης, παρά του Θεού: «Αύτη η αλλοίωσις της δεξιάς του Υψίστου». Μόνον ο ύψιστος Θεός, που δεν έχει ανάγκη από καμιά βοήθεια για να κάμει ό,τι θέλει, θα μπορούσε να κάμει ένα έργο τόσο θαυμαστό, απ’ το τίποτε.\nΓιατί ποιό απ’ τα δημιουργήματα φάνηκε στη γη για να ιδρύσει την Εκκλησία, για να διδάξει την πίστη του Χριστού; Δεν κατέβηκε απ’ τους ουρανούς ένας άγγελος ή ένας αρχάγγελος για να καταπλήξει τους ανθρώπους με δύναμη υπερφυσική και με εξαίσια θαύματα.\nΔεν βρέθηκε εδώ στη γη ένας αντρειωμένος στρατιώτης ή ένας σοφός ρήτορας ή ένας ένδοξος πλούσιος, ώστε να εξαναγκάσει, να μεταπείσει ή να παρασύρει τους ανθρώπους σε μια νέα πίστη ή με το φόβο των όπλων ή με την τέχνη της ευγλωττίας ή με το πλήθος των δωρεών. Συνέβη το όλως εναντίον! Λέγει ο μακάριος Απόστολος Παύλος: Για να καταισχύνει ο Θεός τη σοφία του κόσμου διάλεξε ανθρώπους αμαθείς· για να νικήσει τη δύναμη του κόσμου διάλεξε ανθρώπους ασθενείς· για να ταπεινώσει την υπερηφάνεια του κόσμου, διάλεξε ανθρώπους εξουθενωμένους, καταφρονημένους· για να καταργήσει του κόσμου την έπαρση, διάλεξε το τίποτε. «Τα μωρά του κόσμου εξελέξατο ο Θεός, ίνα τους σοφούς καταισχύνη και τα ασθενή του κόσμου εξελέξατο ο Θεός, ίνα καταισχύνη τα ισχυρά και τα αγενή του κόσμου και τα εξουθενημένα εξελέξατο ο Θεός και τα μη όντα, ίνα τα όντα καταργήση».\nΆνθρωποι Ιουδαίοι στην καταγωγή, που σημαίνει ότι ήσαν το όνειδος, η ντροπή και το εξουθένημα όλων των άλλων εθνών. Αλιείς στο επάγγελμα, που σημαίνει πως ήσαν αγράμματοι και πένητες. Δώδεκα στον αριθμό, δηλαδή πολύ ολίγοι. Κι’ αυτοί είναι που διάλεξε ο Θεός για να πάνε να κηρύξουν το ευαγγέλιο σ’ όλο τον κόσμο: «πορευθέντες κηρύξατε το Ευαγγέλιον πάση τη κτίσει».\nΣαν να τους βλέπω να κατεβαίνουν απ’ το υπερώο της Ιερουσαλήμ και να ετοιμάζονται για να πάνε άλλος στο ένα, άλλος στο άλλο μέρος της οικουμένης.\nΣταθείτε, σταθείτε για λίγο, ω άνδρες Γαλιλαίοι! Περιμένετε λίγο, σας παρακαλώ. Θέλω να μου πείτε: — «Τι πάτε να κάνετε; Ποιό είναι το έργο σας»; «Εμείς, αποκρίνονται, είμαστε απεσταλμένοι να πάμε άλλος στη Ρώμη, όπου ευρίσκεται ο θρόνος της βασιλείας του κόσμου, άλλος στην Αθήνα όπου είναι η έδρα όλης της σοφίας της γης, άλλος στους Ινδούς και άλλος στους Σκύθες, σε έθνη άγρια και βάρβαρα, μέχρι τα έσχατα σημεία της οικουμένης. Να εξοστρακίσουμε κάθε άλλη θρησκεία και να παρακινήσουμε τους ανθρώπους να δεχθούν μια νέα πίστη. Να πιστέψουν δηλαδή για Θεό ένα άνθρωπο, όπου εγεννήθη χωρίς πατέρα από μόνη τη μητέρα και αυτή παρθένο. Να πιστέψουν σ’ ένα άνθρωπο πτωχό, ο οποίος πέθανε πάνω σ’ ένα σταυρό στα χρόνια του Ποντίου Πιλάτου, ανάμεσα σε δύο ληστές, και ο οποίος αφού πέθανε ανεστήθη, ανέβηκε στους ουρανούς και απ’ τους ουρανούς πρόκειται να κατέβει και πάλι, για να κρίνει όλο το ανθρώπινο γένος. Πηγαίνουμε να πείσουμε τους ανθρώπους, ότι για την αγάπη και την πίστη αυτού του εσταυρωμένου πρέπει να είναι έτοιμοι ν’ αρνηθούν τον κόσμο, την πατρίδα, τους γονείς, τα τέκνα, την ίδια τους τη ζωή. Να προτιμήσουν τη φτώχεια και την καταφρόνηση απ’ όλους τους θησαυρούς και απ’ όλα τα βασίλεια της γης. Τη σκληραγωγία απ’ όλες τις διασκεδάσεις. Να αγαπιούνται μεταξύ τους με τέτοιαν αγάπη, οπού ν’ αγαπούν και τους ίδιους ακόμα τους εχθρούς. Να ανταλλάσσουν τις βρισιές με ευχές, το μίσος με ευεργεσίες.\nΠηγαίνουμε να κηρύξουμε αυτή τη νέα διδασκαλία, όχι μόνο σε ασήμαντους ανθρώπους, αλλά και σε στρατάρχες και βασιλείς, σε ρήτορες και φιλοσόφους. Θέλουμε να παρατήσουν τα σκήπτρα και τα διαδήματα και να πιάσουν το Σταυρό. Να υποτάξουν όλοι αυτοί το νου και τη θέλησή τους στην πίστη του Εσταυρωμένου. Πηγαίνουμε να μεταστρέψουμε τον κόσμο σε άλλη πίστη και σε άλλη ζωή. Να κάνουμε τους ειδωλολάτρες χριστιανούς, τους ασεβείς αγίους».\n— «Καλά είναι όλα αυτά. Μπαίνετε σ’ ένα μεγάλο και δύσκολο επιχείρημα. Όμως πού είναι τα στρατεύματά σας»;\n— «Εμείς είμαστε μόνον δώδεκα».\n— «Πού είναι τα όπλα σας»;\n— « Εκείνος που μας έστειλε, μας παρήγγειλε να μη πάρουμε μαζί μας ούτε ένα ραβδί».\n— « Εσείς, λοιπόν, έχετε κατά νου να τραβήξετε στη γνώμη σας τους ανθρώπους με το πλήθος των χρημάτων»;\n— «Όχι είμαστε τόσο πτωχοί, όπου κι αυτά τα ολίγα υπάρχοντα που είχαμε, τ’ αφήσαμε όλα».\n— «Μα, μήπως έχετε τουλάχιστον τη δύναμη του λόγου; Είσθε τόσον εύγλωττοι ρήτορες, ώστε να πείσετε τους ανθρώπους να δεχθούν διδασκαλίες τόσον παράδοξες και ενάντιες σε κάθε φυ¬σικό λόγο»;\n— «Μήτε αυτό· εμείς δεν ξέρουμε τι είναι η σοφία του κόσμου. Δεν ομιλούμε άλλη γλώσσα, παρά αυτή του γένους μας».\n— «Και με τί νομίζετε ότι θα επιστρέψετε στην πίστη πού διδάσκετε ένα ολόκληρο κόσμο»;\n— « Εμείς δεν πιστεύουμε σε καμιά ανθρώπινη δύναμη, παρά μόνο στη δύναμη του Διδασκάλου που μας εξαπέστειλε. Έτσι ελπίζουμε να κατορθώσουμε τα πάντα. Πάντα δυνάμεθα εν τω ενδυναμούντι ημάς Χριστώ».\nΤί ακούω, ακροατές μου, τί ακούω; Όσα είπαν ότι θα κατορθώσουν αυτοί οι άνθρωποι τα κατόρθωσαν. Τώρα πείτε μου, σας παρακαλώ. Ποιός άλλος θα μπορούσε να κάνει τέτοιο κατόρθωμα, να κτίσει αυτή την Ορθόδοξη Εκκλησία από το τίποτα, με τέτοιους ανθρώπους μηδαμινούς, όπως λέγει ο Απόστολος Παύλος, ποιός άλλος θα μπορούσε να το κάνει παρά ένας παντοδύναμος Θεός; Ναι! «Δεξιά Κυρίου εποίησε δύναμιν». Όχι αγγέλου, όχι ανθρώπου, αλλ’ εκείνη η πανσθενής δεξιά του Θεού, αυτή που δημιούργησε απ’ το μηδέν τη φύση, αυτή είναι που δημιούργησε από το τίποτε, «εκ του μη όντος», το νέο κόσμο της Χάριτος.\nΝα, λοιπόν, που η Ορθοδοξία είναι όλη θεία ως προς την αρχή της.\nΕίναι όμως θεία και στην αύξηση. Γιατί και ο τρόπος με τον οποίον αυξήθηκε είναι θείος.\nΗ πίστη των χριστιανών είναι μία διδασκαλία ουράνια, υπέρ φύσιν, υπέρ λόγον, υπέρ έννοιαν. Περιέχει μυστήρια που δεν αποδεικνύονται, που δεν μπορούμε να τα καταλάβουμε. Είναι η πίστη «ελπιζομένων υπόστασις, έλεγχος πραγμάτων ου βλεπομένων», όπως την ορίζει ο Απόστολος Παύλος.\nΠιστεύουμε εις ένα Θεόν, απλούστατον και αδιαίρετον, πλην όμως Θεόν Τρισυπόστατον, Θεόν Πατέρα, Θεόν Υιόν, Θεόν Πνεύμα Άγιον, τρεις κατά τις υποστάσεις και ένα κατά την ουσία και φύση. Πιστεύουμε πάλι εις ένα Κύριον Ιησούν Χριστόν, ομού άνθρωπον, ομού Θεόν, διπλούν στη φύση και ένα στην υπόσταση. «Τίς σοφός και συνήσει ταύτα»;\nΒλέπουμε εκεί στην αγία Τράπεζα άρτο και πιστεύουμε ότι εκεί είναι αληθώς το σώμα του Ιησού Χριστού. Δηλαδή σώμα έμψυχο, σώμα ολόκληρο, που ορίζεται σ’ ένα τόπο, μα δεν περιγράφεται, που μερίζεται μα δεν διαιρείται, που εσθίεται (τρώγεται) μα δεν δαπανάται που πολλαπλασιάζεται στον ουρανό και στη γη σε όλες τις εκκλησίες των Ορθοδόξων και είναι ένα και το αυτό σώμα.\nΒλέπουμε εκεί, στην αγία Κολυμβήθρα, νερό φυσικό, που βρέχει το σώμα και πιστεύουμε πως αυτό είναι πνευματικό λουτρό, που καθαρίζει τη ψυχή. Στα Μυστήρια άλλα βλέπουμε με τα μάτια και άλλα πιστεύουμε νοητώς με τη ψυχή. Αρνείται ο νους τις αισθήσεις, τόσο που και ο νους να μη πιστεύει στον εαυτό του.«Τίς σοφός και συνήσει ταύτα»! Αυτά είναι δόγματα που δεν μπορεί να χωρέσει ο ανθρώπινος νους.\nΗ πίστη των χριστιανών είναι ένας εντελώς πνευματικός νόμος, αγιώτατος. Είναι νόμος που επιβάλλει πτωχεία, παρθενία, νηστεία, εγκράτεια, ταπεινοφροσύνη και μιαν αγάπη τόσον τέλεια, που παραγγέλλει να αγαπάμε και τους εχθρούς μας. Είναι ένας νόμος που θέλει τον άνθρωπο να ζει ζωή πνευματική που θέλει τον κόσμο να είναι άγιος. Αυτός όμως ο νόμος είναι ενάντιος στο νόμο του κόσμου και της σαρκός . Αυτές είναι διδασκαλίες που η ανθρώπινη θέληση δεν τις δέχεται με χαρά. Και παρ’ όλα αυτά, μια διδασκαλία τόσο δύσκολη στο νου, ένας νόμος τόσο βαρύς για τη θέληση, αυξήθηκε, προχώρησε προς κάθε σημείο της γης, σε κάθε τάξη ανθρώπων.\nΜήπως με κανένα όργανο ανθρώπινης δυνάμεως; Όχι! Αντίθετα μάλιστα! Όλη η δύναμη των ανθρώπων συντροφευμένη με όλη τη δύναμη των δαιμόνων, αντιστάθηκε και αντιπολέμησε. Συλλογισθείτε, χριστιανοί μου, το εξής:\nΒλέπετε έξω, σ’ ένα κάμπο, μερικά πρόβατα. Πολεμούν με λύκους, ακόμα και με λιοντάρια, με δράκοντες και με άλλα θηρία. Είναι αναρίθμητα στο πλήθος, ανήμερα στην αγριότητα, θανατηφόρα στο φαρμάκι. Αν βλέπατε τα λίγα εκείνα πρόβατα να νικούν, να διώχνουν και να διασκορπίζουν τους λύκους, τα λιοντάρια, τους δράκοντες και όλα τα άλλα θηρία αν τα βλέπατε κατόπιν διαμοιρασμένα σε διαφόρους τόπους, να πολλαπλασιάζονται, να αυξάνουν και να γίνονται μια πολυάριθμη ποίμνη τί θα λέγατε; Θα λέγατε, βέβαια, πως τούτο δεν είναι κάτι το φυσικό, μα ένα εξαίσιο θαύμα.\nΑκριβώς αυτό συνέβη στην Εκκλησία του Χριστού.\nΒλέπω σαν δώδεκα πρόβατα εκείνους τους δώδεκα αποστόλους, τους οποίους εξαπέστειλε ο Κύριος στο παγκόσμιο κήρυγμα, σαν να τους έστειλε για πόλεμο στον κάμπο. Τους προειδοποίησε ο ίδιος: «Ιδού εγώ αποστέλλω υμάς ως πρόβατα εν μέσω λύκων». Δεν είναι λύκοι μόνον οι χριστιανομάχοι Ιουδαίοι. Είναι και οι δράκοντες, οι αποστάτες και οι αντίθεοι δαίμονες. Αναρίθμητα θηρία ορατών και αοράτων εχθρών, που βγήκαν με ακράτητη οργή και θυμό να πολεμήσουν τα πρόβατα του Χριστού, τη νεόλεκτο Εκκλησία.\nΜα τι παράδοξο είναι το θέαμα που βλέπω! Βλέπω πως εκείνα τα λίγα πρόβατα νίκησαν, έδιωξαν, διασκόρπισαν και λύκους και λιοντάρια, και τυράννους και δαίμονες και όλους τους εχθρούς. Βλέπω πως αυτοί οι ταπεινοί κατανίκησαν τους υπερήφανους, οι άοπλοι τους δυνατούς, οι φτωχοί τους βασιλείς, οι αγράμματοι τους φιλοσόφους. Οι δώδεκα έγιναν αναρίθμητοι, αυξήθηκαν, επληθύνθησαν, γέμισαν όλη τη γη. «Εις πάσαν την γην εξήλθεν ο φθόγγος αυτών και εις τα πέρατα της οικουμένης τα ρήματα αυτών».\nΒλέπω πως πάνω στα τρόπαια του Καπιτωλίου της Ρώμης υψώθηκε ο Σταυρός του Χριστού. Βλέπω πως στην Αθήνα έπεσε ο βωμός ο αφιερωμένος «αγνώστω θεώ» και προσκυνείται ο Εσταυρωμένος. Βλέπω πως καθώς λέγει ο Ιερός Χρυσόστομος, «εν χρόνω βραχεί αλιείς και τελώναι αυτής των πόλεων επελάβοντο κορυφής» και «ο σκηνοποιός την Ελλάδα, την βάρβαρον πάσαν επέστρεψε». Βλέπω πως ο λαός ο καθήμενος εν σκότει είδε φως μέγα. Βλέπω παν όρος και βουνόν τεταπεινωμένον, τα σκολιά εις ευθείας, τας τραχείας εις οδούς λείας. Πάσα σαρξ βλέπει το σωτήριον του Θεού ημών. Βλέπω έθνη βάρβαρα βαπτισμένα, πόλεις, επαρχίες, βασίλεια ορθόδοξα. Βλέπω ερήμους γεμάτες ασκητές, μοναστήρια γεμάτα από αγίας παρθένους. Βλέπω πλήθη αναρίθμητα μαρτύρων, τα όποια για την αγάπη του Χριστού τρέχουν ως πρόβατα επί σφαγήν, τρέχουν στο μαρτύριο. Βλέπω τον πριν άθεο ή πολύθεο κόσμο, τον πρότερον ασεβή και ακάθαρτο να γίνεται ευσεβής, άγιος, χριστιανικός. Παντού κηρύττεται το Ευαγγέλιο, παντού νικά η πίστη «αύτη εστίν η νίκη η νικήσασα τον κόσμον, η πίστις ημών».\nΜα τέτοια αλλοίωση, τέτοια μεταβολή, τίνος είναι κατόρθωμα; Χωρίς καμιά αμφιβολία, «αύτη η αλλοίωσις της δεξιάς του Υψίστου». Τούτο το μεγάλο έργο πώς έγινε; Βεβαιότατα «δεξιά Κυρίου εποίησε δύναμιν». Ναι, η δεξιά του Κυρίου ήταν εκείνη που αύξησε την Ορθοδοξία «ουκ εν πειθοίς ανθρωπίνης σοφίας λόγοις, αλλ’ εν αποδείξει πνεύματος και δυνάμεως». Η δεξιά του Κυρίου ήταν αυτή που έκανε ώστε η μία γλώσσα των Αποστόλων να ακούεται από διαφορετικά έθνη. Αυτή ήταν όπου με τα χέρια των Αποστόλων έπεφταν οι ναοί των ειδώλων, συντρίβονταν τα είδωλα, πίστευαν οι ειδωλολάτρες. «Διά των χειρών των Αποστόλων εγίνοντο σημεία και τέρατα εν τω λαώ πολλά».\nΣημεία: Γιατρεύονταν άρρωστοι, καθαρίζονταν λεπροί, ανασταίνονταν νεκροί, εδιώκοντο ακάθαρτα πνεύματα.\nΤέρατα: Λιοντάρια φιλούν τα πόδια αγίων ανδρών, μάρτυρες παραμένουν ακατάφλεκτοι μέσα στη φωτιά, παρθένοι πολεμούν με θηρία και τα δαμάζουν. Βουνά ασάλευτα περπατούν, θάλασσα φουρτουνιασμένη γαληνεύει με την προσευχή ενός χριστιανού! «Σημεία και τέρατα εν τω λαώ πολλά»!\nΕλάτε τώρα σεις οι άθεοι, ελάτε σεις οι άπιστοι, ελάτε σεις οι ασεβείς, ελάτε όλοι σεις οι εχθροί της ορθοδόξου μου Πίστεως.\nΌσες ακτίνες έχει ο ήλιος, τόσες είναι και οι αποδείξεις που βεβαιώνουν πως αυτή η πίστη που πιστεύω είναι η αληθινή πίστη.\nΠλην όμως θέλω να σας προβάλω ένα επιχείρημα: Τα θαύματα αυτά με τα οποία εγώ ισχυρίζομαι πως ο Θεός αύξησε την πίστη των χριστιανών, έγιναν πράγματι ή δεν έγιναν;\nΑν πράγματι έγιναν, άρα αυτή η πίστη είναι η αληθινή πίστη του Θεού, ένεκα της οποίας ο Θεός έκαμε τόσα θαύματα.\nΑν δεν έγιναν, πως είναι δυνατόν μια τέτοια πίστη, μια διδασκαλία τόσο δύσκολη στο νου, ένας νόμος τόσο βαρύς στη θέληση, να εξαπλωθεί σ’ όλη την οικουμένη χωρίς καν θαύματα; Αυτό ακριβώς είναι θαύμα ακόμη μεγαλύτερο, μάλιστα είναι το θαύμα των θαυμάτων. Και εφ’ όσον ούτως η άλλως είναι θαύμα, τούτο είναι έργο του Θεού. «Δεξιά Κυρίου εποίησε δύναμιν».\nΑν λοιπόν η ορθόδοξη πίστη είναι θεία ως προς την αρχή της, είναι θεία και ως προς την αύξησή της, μήπως δεν είναι τάχα θεία και στην στερέωσή της;\nΤο Πανάγιο Πνεύμα εμφανέστατα εξεικόνισε τη μυστηριώδη οικοδομή της αγίας μας Εκκλησίας με το στόμα του Σολομώντος: « Η Σοφία ωκοδόμησεν εαυτή οίκον και υπείρησε στύλους επτά».\nΗ Σοφία… μα ποιά σοφία τάχα; Η σοφία των ανθρώπων; Η σοφία των αγγέλων; Όχι, λέει ο Απόστολος Παύλος: «Σοφία, ην ούδεις των αρχόντων του αιώνος τούτου έγνωκε». Η αληθινή, η υπέρ φύσιν και υπέρ άνθρωπον οικοδομή της Εκκλησίας δεν ήταν δυνατόν να είναι εφεύρημα κτιστής σοφίας. Είναι επομένως αυτή αύτη η ανωτάτη Σοφία του Θεού.\nΑυτή που με στάθμη, μέτρο και αριθμό έκτισεν αρρήτως τα πάντα. Αυτή που κάθεται στον ουρανό επί θρόνου δόξης και προσκυνείται από τους αγγέλους. Αυτή «ωκοδόμησεν εαυτή», έκτισε εδώ στη γη «οίκον» για να προσκυνείται, και από τους ανθρώπους. ΄Εκτισε οίκο προσευχής οίκον αγιασμού, οίκον σωτηρίας, την Εκκλησία. Και έβαλε θεμέλιον αυτού του οίκου Του την ομολογία εκείνη που σήμερα ακούσατε από τον Ναθαναήλ: «Ραββί, συ ει ο Υιός του Θεού».\nΕίναι η ίδια που έκανε και ο Πέτρος, όταν ομολόγησε: «Συ ει ο Χριστός ο Υιός του Θεού του ζώντος».\nΜαθαίνουμε, λοιπόν, πως αυτός ο Υιός του ζώντος Θεού, αυτός που με την καρδιά μας πιστεύουμε και με το στόμα ομολογούμε, είναι το βασικό θεμέλιο της Εκκλησίας, είναι ο ακρογωνιαίος λίθος, η ασάλευτη και αρραγής πέτρα της πίστεως.\nΜε αυτό τον τρόπο προφητεύει ο Ησαΐας: «Ιδού τίθημι υμίν λίθον ακρογωνιαίον, εκλεκτόν, έντιμον, και ο πιστεύων εις αυτόν ου μη καταισχυνθή». Το αυτό προφητεύει και ο Δαυΐδ: «Λίθον, ον απεδοκίμασαν οι οικοδομούντες, ούτος εγεννήθη εις κεφαλήν γωνίας». Το ίδιο μας διδάσκει ο Απόστολος Παύλος: «Θεμέλιον γαρ άλλον, ουδείς δύναται θείναι παρά τον κείμενον, ος εστιν Ιησούς ο Χριστός». Έτσι ερμηνεύει ο Θεοδώρητος στον τρίτο λόγο του Άσματος των Ασμάτων, ο Μέγας Βασίλειος στο λόγο περί Μετανοίας και στο Πρόσεχε σεαυτώ, ο Ιερός Χρυσόστομος στην ερμηνεία του Ματθαίου και πολλοί άλλοι διδάσκαλοι της Πίστεως.\nΟ Κύριος παριστά αυτή την στερέωση του μυστικού οίκου αλληγορικά. Λέει πως ο φρόνιμος άνθρωπος «εθεμελίωσε την οικίαν αυτού εις την πέτραν. Και κατεβη η βροχή και ήλθον οι ποταμοί και επνευσαν οι άνεμοι και προσέπεσαν τη οικία εκείνη και η οικία ουκ έπεσε, τεθεμελίωτο γάρ επί την πέτραν». Οικία θεμελιωμένη επάνω στην πέτρα, στερεά και ασάλευτη είναι η Εκκλησία του Χριστού, κτισμένη από το Φρόνιμο, τον Πάνσοφο, τον Θείον Αρχιτέκτονα.\nΜε τρεις τρόπους επεχείρησε ο διάβολος να την γκρεμίσει. Με βροχή, για να την καταποντίσει. Με ποταμούς, για να την ξεθεμελιώσει. Μα ανέμους, για να την κατεδαφίσει.\nΑυτοί οι τρεις εχθροί που ξεσήκωσε για να την πολεμήσουν ήσαν οι Ιουδαίοι, οι τύραννοι και οι αιρετικοί.\nΠρώτα-πρώτα κατέβηκε η βροχή, ο φθόνος δηλαδή των Ιουδαίων. Αυτοί που σταύρωσαν τον Κτίστη της οικίας, φαντασθείτε πόσο μισούσαν τους συνεργούς Του, τους μαθητές. Το όνομα του Χριστού, που φανερά πια εκηρύττετο, τους κάρφωνε την καρδιά. Το μεγαλείο της Εκκλησίας, που αυξανόταν καθημερινά εις βάρος της Συναγωγής, τους φαρμάκωνε τη ψυχή.\nΕίναι αδύνατον να περιγράψει κανείς πόσες επιβουλές, πόσες συκοφαντίες, πόσους διωγμούς, πόσους πολέμους έκαναν εναντίον των Αποστόλων και των νέων χριστιανών.\nΌπως όλοι γνωρίζετε, ο κατακλυσμός που στα παλιά εκείνα χρόνια καταπόντισε όλη τη γη, κράτησε σαράντα μερόνυχτα. Ο κατακλυσμός του Ιουδαϊκού φθόνου κράτησε σαράντα χρόνια με σκοπό να καταποντίσει την Εκκλησία. Αλλά καθώς τότε η Κιβωτός δεν καταποντίσθηκε αλλ’ όσον αυξανόταν η βροχή, τόσο υψωνόταν η Κιβωτός, η οποία αβλαβής «επεφέρετο επάνω του ύδατος», έτσι ακριβώς και η Εκκλησία δεν βλάφτηκε διόλου απ’ το φθόνο των Ιουδαίων. Όσο αυξανόταν ο φθόνος των Ιουδαίων, τόσον αυξανόταν και η πίστη των χριστιανών. Αλλ’ οι Ιουδαίοι γρήγορα εξολοθρεύθηκαν από τα στρατεύματα των Ρωμαίων και έτσι έπαυσε η βροχή.\nΜα ήλθαν οι ποταμοί. Ποταμοί θεόρατοι και μεγάλοι. Ποταμοί που έτρεχαν όχι με νερά αλλά με τα αίματα των σφαγμένων χριστιανών. Αυτοί είναι οι τύραννοι της Παλαιάς και της Νέας Ρώμης, οι χριστιανομάχοι, οι διώκτες της πίστεως που όρμησαν με ένα φοβερό διωγμό να γκρεμίσουν εκ θεμελίων την Εκκλησία.\nΞέρετε πόσοι ήσαν; Δέκα οκτώ τον αριθμό. Οι σημαντικότεροι ήσαν: Νέρων, Δομετιανός, Τραϊανός, Αντωνίνος, Μάρκος Αυρήλιος, Αυρηλιανός, Μαξιμιανός, Λικίνιος, Κώνστας, Ιουλιανός ο Παραβάτης, Ουάλλης, Λέων ο Ίσαυρος, Κωνσταντίνος ο Κοπρώνυμος και Θεόφιλος ο Εικονομάχος.\nΞέρετε πόσον καιρό διάρκεσε ο διωγμός; Πεντακόσια χρόνια και περισσότερα. Ξέρετε πόσοι μαρτύρησαν κάτω από τόσους τυράννους και στα τόσα χρόνια;\nΜετρήστε τα άστρα του ουρανού ή την άμμο της θάλασσας. Αν ο Θεός διατηρούσε τα αίματα τόσων χριστιανών, που μαρτύρησαν για την πίστη του Χριστού, θα γινόταν μια Ερυθρά θάλασσα αγίων αιμάτων.\nΚαλά λοιπόν. Ήλθαν οι ποταμοί. Τι έκαμαν; Πέρασαν, αφανίσθηκαν οι τύραννοι, έπεσαν βασιλείς και βασιλείες, «απώλετο το μνημόσυνον αυτών μετ’ ήχου». Οι χριστιανοί φονευόμενοι πληθύνονταν, διωκόμενοι αυξάνονταν. Πολεμούμενοι στερεώθηκαν, πειραζόμενοι λαμπρύνθηκαν περισσότερο στην αρετή.\nΚατόπιν έπνευσαν οι άνεμοι.\nΉλθαν οι αιρετικοί που ξεσηκώθηκαν απ’ όλα τα μέρη του κόσμου. Άνεμοι στ’ αλήθεια σφοδροί στη γνώμη, αντίθετοι στην Ορθοδοξία, αντίθετοι και αναμεταξύ τους. Με τις διάφορες αιρέσεις τους έφεραν μεγάλη ζάλη στην Εκκλησία του Χριστού.\nΑυτοί είναι άπειροι στον αριθμό και μου είναι αδύνατον να τους μετρήσω.\nΘ’ απαριθμήσω μόνον τους πιο σπουδαίους απ’ αυτούς: Γνωστικοί, Οφίτες, Μοντανιστές, Σαβελλιανοί, Χιλιαστές, Παυλιανοί, Μανιχαΐοι, Δονατιστές, Αρειανοί, Ευνομιανοί, Ανθρωπομορφίτες, Μακεδονιανοί, Πελαγιανοί, Νεστοριανοί, Διοσκορίτες, Σεβηριανοί, Μονοθελήτες, Εικονομάχοι, Λουθηρανοι και Καλβινιστές.\nΟ ένας βλασφημεί γενικώς εναντίον του Θεού, ο άλλος εναν¬τίον του Πατρός, άλλος εναντίον του Υιού και άλλος εναντίον του Αγίου Πνεύματος. Άλλος εναντίον των Μυστηρίων. Όλοι εκ συμφώνου κινούνται, ορμούν, μάχονται κατά της Εκκλησίας του Χριστού.\nΠοιός μπορεί να διηγηθεί τις τόσες Συνόδους, τα τόσα συνέδρια, τις τόσες διαλέξεις; Τους πολέμους, τα σκάνδαλα, τα σχίσματα, τους θορύβους, τις ταραχές, τις εξορίες, τους θανάτους;\nΑλλ’ επί τέλους κατέπεσαν και οι άνεμοι, εξουδετερώθηκαν οι αιρετικοί και οι αιρέσεις. Έπαυσε η ζάλη, ακολούθησε η ειρήνη. Ιδού η Ορθοδοξία λάμπει καθαρή και αμόλυντη στην Εκκλησία του Χριστού. Έπεσε η βροχή, ήλθαν τα ποτάμια, έπνευσαν οι άνεμοι, αλλ’ ο οίκος του Χριστού, η Εκκλησία δεν έπεσε. Στέκει στερεή και ασάλευτη: «τεθεμελίωτο γαρ επί την πέτραν». Είναι θεμελιωμένη επάνω στην αρραγή ακρογωνιαία πέτρα, τον Χριστό, τον Υιό του Θεού του ζώντος και «πύλαι άδου, ου κατισχύσουσιν αυτής».\nΆραγε αυτή δεν είναι μια θεία στερέωση; Κι’ εκείνη που την στερέωσε δεν είναι η δεξιά του Υψίστου; Ναι «δεξιά Κυρίου εποίησε δυναμιν».\nΩ πίστη των χριστιανών που είσαι θεία κατά την αρχήν, θεία κατά την αύξηση, θεία στη στερέωση, όλη θεία!\nΕσύ ξεκίνησες από τον Θεό, εσύ αυξήθηκες από τον Θεό, εσύ στερεώθηκες από τον Θεό.\nΕσύ είσαι η αληθινή διδασκαλία. Όποιος σε αποδέχεται, εκείνος πιστεύει ορθά στην Εκκλησία. Εσύ είσαι ο σωστός δρόμος. Όποιος περπατήσει σ’ αυτόν, φθάνει σίγουρα στον Παράδεισο.\nΧριστιανέ Ορθόδοξε· Έχεις χρέος να ευχαριστείς χίλιες φορές τον Θεό γιατί ευδόκησε να γεννηθείς μέσα σε μια τέτοια πίστη. Ένας παλιός φιλόσοφος ευχαριστούσε τους θεούς για τρία πράγματα: Πρώτον, γιατί γεννήθηκε άνδρας και όχι γυναίκα. Δεύτερον, γιατί ήταν Έλληνας και όχι βάρβαρος. Τρίτον, γιατί ήταν σοφός και όχι άμαθής.\nΕσύ έχεις χρέος να ευχαριστείς τον Θεό για τρία άλλα πράγματα: Πρώτον γιατί γεννήθηκες χριστιανός και όχι άπιστος· δεύτερον γιατί είσαι Ορθόδοξος χριστιανός και όχι αιρετικός· τρίτον… έχε υπομονή και θα στο πω στο δεύτερο μέρος.\nΠλην όμως ταιριάζει και στη δική μας υπόθεση. Η εικόνα εκείνη είχε την κεφαλή από καθαρό χρυσάφι. Είχε τα χέρια και το στήθος ασημένια· την κοιλιά και τους μηρούς χάλκινα· τα πόδια κατά το ένα μέρος σιδερένια, κατά το άλλο μέρος πήλινα. Λέγει ο προφήτης Δανιήλ: « Εθεώρεις, βασιλεύ, και ιδού εικών, ης η κεφαλή χρυσίον· αι χείρες και το στήθος και οι βραχίονες αυτής αργυροί· η κοιλία και οι μηροί χαλκοί· οι πόδες μέρος μεν τι σιδηρούν, μέρος δε τι οστράκινον».\nΕίναι αυτοί που έχουν το όνομα μόνον του χριστιανού· χριστια¬νοί εξωτερικά και φαινομενικά έχουν «μόρφωσιν ευσεβείας» όπως λέγει ό Απόστολος Παύλος, μα εσωτερικά δεν έχουν τα έργα ενός χριστιανού. Έχουν χριστιανική πίστη μα δεν έχουν χριστιανική ζωή. Μάλιστα έχουν μια ζωή εντελώς αντίθετη απ’ τη πίστη. «Έχοντες μόρφωσιν ευσεβείας, την δε δύναμιν αυτής ήρνημένοι». Απ’ αυτούς δεν ζητώ κανένα.\nΕίναι όμως και χριστιανοί, οι οποίοι εκτός του ονόματος έχουν και έργα. Μαζί με την πίστη έχουν και ζωή. Και εσωτερικά και εξωτερικά είναι πραγματικά ορθόδοξοι, αληθινοί χριστιανοί.Απ’ αυτούς ζητώ να βρω έστω και ένα σε μια πολυάνθρωπη χριστιανική πόλη και δεν βρίσκω.\nΔεν σας το έλεγα εγώ πως καταντήσαμε στον έσχατο βαθμό της κακίας; Πως φθάσαμε στα πόδια της εικόνας, της οποίας το ένα μέ¬ρος είναι σιδερένιο και το άλλο μέρος πήλινο;\nΔεν σας έλεγα εγώ πως ανάμεσα στους τόσους χριστιανούς ανα¬ζητώ και δεν βρίσκω τον αληθινό χριστιανό; «Πάντες εξέκλίναν, άμα ηχρειώθησαν, ουκ έστι ποιών χρηστότητα, ουκ έστιν έως ενός».\nΧριστιανοί, σεις που το ακούτε, δεν κλαίτε; Αν δεν μπορείτε να κλάψετε από κατάνυξη, τουλάχιστον κλάψτε από ντροπή. Όσον άφορα σ’ εμένα ο πόνος της καρδιάς μου, δεν μ’ αφήνει να πω περισσότερα με τη γλώσσα μου.\n( Αρχ. Δοσιθέου, Ηγουμένου Ι. Μ. Παναγίας Τατάρνης, Ορθόδοξος Πίστις και Ζωή).\nΑναρτήθηκε από Ιερά Μονή Παναχράντου στις 1:09 μ.μ.


Το Chat and fun! είναι μια από τις μεγαλύτερες ελληνικές διαδικτυακές κοινότητες με 68,996 μέλη και 2,479,669 μηνύματα σε 78,988 θέματα. Αυτή τη στιγμή μαζί με εσάς απολαμβάνουν το Chat and fun! άλλα 575 άτομα.\nΤο πιο πρόσφατα αποκλεισμένο μέλος είναι ο/η Λέων Συγγ στις 20-10-19.


4:31 μμ, Πέμπτη 31 Οκτ 2019 4:31 μμ, Πέμπτη 31 Οκτ 2019\nΚόντρα με βαριές εκφράσεις εκδηλώθηκε στη Βουλή όπου συζητείται το νομοσχέδιο για το άσυλο ανάμεσα στον υπουργό Προστασίας του Πολίτη Μιχάλη Χρυσοχοΐδη και τον γραμματέα του ΜέΡΑ 25 Γιάνη Βαρουφάκη, όταν αυτός είπε ότι το νομοσχέδιο για το άσυλο χαρακτηρίζουν η αναποτελεσματικότητα, η ανηθικότητα και ο μισανθρωπισμός.\nΟ Μιχάλης Χρυσοχοΐδης κατηγόρησε τον κ. Βαρουφάκη για «λαϊκισμό», είπε ότι «βρίσκεται σε σύγχυση και αναφέρεται σε άλλα αφού σήμερα δεν συζητεί η Βουλή τη μεταναστατευτική πολιτική αλλά το δίκαιο του ασύλου», ανέφερε ότι «η εποχή που έλεγε ψέματα και παραπλάνησε ένα μεγάλο μέρος του ελληνικού λαού πέρασε» και δήλωσε ότι δεν δέχεται μαθήματα για την ασφάλεια της χώρας από τον κ. Βαρουφάκη και όσους έχουν τις δικές του απόψεις.\n«Η ασφάλεια όλων των πολιτών της χώρας, και Ελλήνων και αλλοδαπών, είναι το πρώτιστο μέλημά μας. Γι' αυτό, αυτό που θα κάνει αυτή η κυβέρνηση είναι να εφαρμόσει, από τη μία, ένα δίκαιο ασύλου απόλυτα προσαρμοσμένο στις ανάγκες και στον σεβασμό των δικαιωμάτων και της υποχρέωσης της εφαρμογής των νόμων και από την άλλη, στο ζήτημα της ασφάλειας», είπε ο κ. Χρυσοχοϊδης, ενώ ο κ. Βαρουφάκης «αντιπαράβαλλε»: «Κρίνεστε τόσο ως μισάνθρωποι όσο και ως αναποτελεσματικοί».\n«Η αναποτελεσματικότητα της ανηθικότητάς σας είναι αυτό το οποίο θα θυμούνται οι επόμενες γενιές όσον αφορά νομοσχέδια σαν αυτό», είπε ο γραμματέας του ΜεΡΑ25, Γ. Βαρουφάκης, και πρόσθεσε: «Δεν θα μειώσετε τις ροές των μεταναστών στη χώρα όσο και να αυστηροποιήσετε τις διαδικασίες, όσα δικαιώματα και να τους αφαιρέσετε, όσο και να δυσκολέψετε τη ζωή τους. Γιατί οι ροές αυτές έχουν από πίσω τους μια λογική αδυσώπητη που τα δικά σας τοιχαλάκια και ο δικός σας μισανθρωπισμός, όσο αποτελεσματικά κι αν τον εφαρμόσετε, δεν πρόκειται να αποδώσει. Το μόνο που αφήνει ένα τέτοιο νομοσχέδιο, μια τέτοια νοοτροπία πίσω της είναι η διχόνοια, είναι ο δηλητηριασμός των ψυχών των Ελλήνων. Δημιουργήσατε εσωτερικά σύνορα, μαζί και ο ΣΥΡΙΖΑ, αποδεχόμενοι την κοινή δήλωση Μέρκελ και των υπόλοιπων αρχηγών, οι οποίοι είπαν "ναι" σε όλα, όλοι από όλες τις χώρες. Αποδεχθήκατε ότι τα νησιά μας έχουν άλλο καθεστώς, υπάρχει ένα νοητό σύνορο. Ξεκίνησε μια ολόκληρη συζήτηση για τα δικαιώματα του Έλληνα πολίτη σε σχέση με τον πρόσφυγα ακόμη κι αυτόν που έχει χαρτιά, που μεταφέρει στους νέους το μήνυμα ότι ένα παιδί που έρχεται βρεγμένο με πνιγμένους τους γονείς του, θα περάσει από αυτή τη διαδικασία που περιγράφετε κι αν είναι από το Πακιστάν ή την Νιγηρία θα επιστρέψει Τουρκία, ενώ ένας Ουκρανός ημιμαφιόζος ο οποίος έρχεται και παίρνει διαμερίσματα, ερημοποιεί το Κουκάκι μέσα από το rbnb και παίρνει βίζα Σένγκεν για να ζει στο Βερολίνο. Πρόκειται για μήνυμα δηλητηριώδες».\nΜπακογιάννη: Το "ιδού, η διάλυση της Συμφωνίας των Πρεσ...


Τα 10 καλύτερα ξενοδοχεία κοντά σε: Newquay Zoo\nΤα καλύτερα ξενοδοχεία κοντά σε: Newquay Zoo, Νιούκι\nNewquay Zoo: Διαβάστε κριτικές\n259 από 2.404 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Newquay Zoo\n2,7 χλμ. από Newquay Zoo\n0,7 χλμ. από Newquay Zoo\n0,8 χλμ. από Newquay Zoo\n2,4 χλμ. από Newquay Zoo\n1,5 χλμ. από Newquay Zoo\n1,7 χλμ. από Newquay Zoo\n0,6 χλμ. από Newquay Zoo\n2,3 χλμ. από Newquay Zoo\n1,9 χλμ. από Newquay Zoo\n2,9 χλμ. από Newquay Zoo\n2,2 χλμ. από Newquay Zoo\n10,8 χλμ. από Newquay Zoo\n12,9 χλμ. από Newquay Zoo\n17,1 χλμ. από Newquay Zoo\n16,2 χλμ. από Newquay Zoo\n16,6 χλμ. από Newquay Zoo\n16,8 χλμ. από Newquay Zoo\n16,7 χλμ. από Newquay Zoo


To εξώφυλλο του ένθετου περιοδικού της Figaro (30 Οκτωβρίου 2015), με θέμα την αντεπίθεση των καθολικών για την εθνικοθρησκευτική γαλλική ταυτότητα. Le Figaro Η προσπάθεια κατοχύρωσης μιας εθνικής κοινότητας μέσω της επίκλησης της κοινής θρησκευτικής πίστης. Η αντεπίθεση των καθολικών στη Γαλλία και οι ομοιότητες με το ελληνικό ορθόδοξο δόγμα και τις επιδιώξεις του.\nΓιατί μας μισούν, τους Ευρωπαίους;\tΠόσο Γάλλοι είμαστε;\tΠροσθηκη σχολιου


Ο Πλούτωνας στα Ζώδια | Μέρος Α - Αστρολογία Podcast\nH παρουσία των πλανητών στα ζώδια | Η παρουσία του Πλούτωνα\nΟ Πλούτωνας στα Ζώδια. Η επίδραση ενός πλανήτη εξαρτάται από τη θέση στην οποία βρίσκεται, δηλαδή στο ζώδιο στο οποίο βρίσκεται τη δεδομένη χρονική στιγμή. Ένας πλανήτης μπορεί να βρίσκεται σε κατάσταση έξαρσης, πτώσης, αδυναμίας ή κυριαρχίας, ανάλογα με το ζώδιο. Για παράδειγμα, ο Πλούτωνας βρίσκεται σε κατάσταση κυριαρχίας στο Σκορπιό και σε κατάσταση αδυναμίας στο ζώδιο του Ταύρου. Η έξαρση και η πτώση του Πλούτωνα δεν έχουν ακόμη εξακριβωθεί.\nΕιδικότερα, η παρουσία του Πλούτωνα στα ζώδια τα επηρεάζει γενικά, με έναν ευρύ τρόπο.\nΗ παρουσία του Πλούτωνα στα ζώδια: Κριός, Ταύρος, Δίδυμοι και Καρκίνος\nΟ Πλούτωνας στα Ζώδια | Ο Πλούτωνας στον Κριό\nΘετική επίδραση: Όταν ο Πλούτωνας βρίσκεται στο ζώδιο του Κριού βρίσκεται ταυτόχρονα στον κυβερνήτη του ζωδίου, Άρη. Η θέση αυτή σας ενισχύει με θάρρος και αυτοπεποίθηση. Καθώς και αντοχή απέναντι σε πράγματα και καταστάσεις.\nΑρνητική επίδραση: Στην αρνητική όψη του Πλούτωνα γίνεστε υπερβολικά ευέξαπτοι και εγωκεντρικοί. Μπορεί να εκραγείτε ανά πάσα στιγμή με μοιραίες επιπτώσεις για το άτομό σας ή τους άλλους.\nΟ Πλούτωνας στα Ζώδια | Ο Πλούτωνας στον Ταύρο (σε αδυναμία)\nΘετική επίδραση: Όταν ο Πλούτωνας βρίσκεται στο ζώδιο του Ταύρου βρίσκεται ταυτόχρονα στο σπίτι της Αφροδίτης. Η θέση αυτή σας χαρίζει αντοχή και μαχητικότητα. Επίσης, επιζητάτε αρμονία και ισορροπία στη ζωή σας. Πολλές φορές βέβαια σπαταλάτε την ενέργειά σας για την απόκτηση υλικών αγαθών.\nΑρνητική επίδραση: Στην αρνητική θέση του Πλούτωνα οι σχέσεις αλλάζουν δραματικά.\nΟ Πλούτωνας στα Ζώδια | Ο Πλούτωνας στους Διδύμους\nΘετική επίδραση: Όταν ο Πλούτωνας βρίσκεται στο ζώδιο των Διδύμων βρίσκεται ταυτόχρονα στο σπίτι του Ερμή. Η θέση αυτή φέρνει αλλαγές τον τομέα του πνεύματος. Υπάρχει έντονη πνευματική ανησυχία και αποτίναξη των παραδοσιακών στοιχείων, γεγονός που σας κάνει να εκφράζεστε δημιουργικά και να είστε εφευρετικοί. Αναζητάτε την πρόοδο και την εξέλιξη, ενώ προσπαθείτε συνεχώς να διευρύνετε τους ορίζοντές σας.\nΑρνητική επίδραση: Στην αρνητική θέση εκδηλώνεται υπερβολική κινητικότητα και ανούσια φλυαρία (Δίδυμοι). Κουράζετε το νου σε τέτοιο βαθμό που μπορεί να επηρεαστούν τα νεύρα σας.\nΟ Πλούτωνας στα Ζώδια | Ο Πλούτωνας στον Καρκίνο\nΘετική επίδραση: Όταν ο Πλούτωνας βρίσκεται στο ζώδιο του Καρκίνου βρίσκεται στο σπίτι της Σελήνης, τον κυβερνήτη του ζωδίου. Από τη θέση αυτή ο Πλούτωνας κάνει το άτομο βαθιά συναισθηματικό και του προσδίδει το χάρισμα της δημιουργικής φαντασίας. Οι τομείς της οικογένειας, της πατρίδας και της εστίας μπαίνουν σε πρώτο μέλημα, στους οποίους συντελούνται και σημαντικές αλλαγές.\nΑρνητική επίδραση: Η αρνητική όψη σας κάνει μνησίκακους και ζηλιάρηδες απέναντι στην επιτυχία άλλων. Δραματικές αλλαγές συντελούνται στον τομέα της οικογένειας.


Αλυσίδα σούπερ μάρκετ πουλάει ψητούς... γρύλους και άλλα έντομα προς κατανάλωση! - Ειδήσεις\nNewsit / Παράξενες Ειδήσεις / Αλυσίδα σούπερ μάρκετ πουλάει ψητούς… γρύλους και άλλα έντομα προς κατανάλωση!\nΑλυσίδα σούπερ μάρκετ πουλάει ψητούς… γρύλους και άλλα έντομα προς κατανάλωση!\nΔημοσιεύθηκε: 19.11.2018 | 18:55\nΠως θα σας φαινόταν να τρώγατε ψητούς γρύλους ως σνακ; Ή άλλα βρώσιμα έντομα; Αν είστε στη Βρετανία, μπορείτε να τα βρείτε στα ράφια μιας αλυσίδας σούπερ μάρκετ!\nΣυγκεκριμένα η αλυσίδα σούπερ μάρκετ Sainsbury’s είναι η πρώτη που προσφέρει βρώσιμα έντομα στη διάθεση των καταναλωτών, σε μια προσπάθεια να δώσει ώθηση στις αειφόρες πηγές τροφίμων, που παράγουν μικρότερες ποσότητες αερίων του θερμοκηπίου.\nΌμως, επιθυμεί περισσότεροι καταναλωτές να συμπεριλάβουν τα έντομα στη διατροφή τους, είτε με το να τρώνε ψητούς γρύλους ως σνακ ή να χρησιμοποιούν αλεύρι από γρύλους στην αρτοποιία και ζαχαροπλαστική. «Έχουμε αποστολή να δείξουμε στη Δύση ότι εκτός της πολύ υψηλής βιωσιμότητας και των περιβαλλοντικών διαπιστευτηρίων τους, είναι επίσης πάρα πολύ νόστιμα» επισήμανε ο συνιδρυτής της Eat Grub Σάμι Ράντια.


Μια στιγμη στον ανεμο: Ο καλοπροαιρετισμός....\nΤου Αριστείδη Μπαλτά, απο το Alter Thess...\nΟ καλοπροαιρετιστής (ο γλωσσοδέτης καραδοκεί: ας με συγχωρέσουν οι καλοπροαιρετίστριες) είναι άνθρωπος ήπιος. Χωρίς σφοδρούς έρωτες, μεγάλα πάθη, εσωτερικές εντάσεις ή εμμονές. Επιμελείται το σώμα του, αλλά, παραδόξως, όχι τον νου του: η εκγύμναση του νου φαίνεται πως ολοκληρώνεται με την καλή προαίρεση. Ντύνεται απλά, προτιμώντας το ποιοτικό επώνυμο ρούχο. Τον γοητεύει η φύση, απελπίζεται με την υποβάθμιση του περιβάλλοντος, καταπολεμά το κάπνισμα, θα ήθελε να κάνει ποδήλατο συχνότερα. Υποστηρίζει τα ατομικά δικαιώματα, τον μετρημένο φεμινισμό, την ελευθερία επιλογής ερωτικού συντρόφου, την καλή κουζίνα και βεβαίως την τέχνη. Ενδιαφέρεται για τους ανήμπορους, λυπάται τους άστεγους, χαϊδεύει τα αδέσποτα, αλλά δυστυχώς οι λαθρομετανάστες έχουν γίνει υπερβολικά πολλοί.\nΤα μελήματα του υλικού βίου δεν τον απασχολούν ιδιαίτερα. Ένα επαρκές εισόδημα, ένα καλό σπίτι, ένα εξοχικό, ένα αξιοπρεπές αυτοκίνητο και πιθανόν ένα ευκατάστατο οικογενειακό περιβάλλον του επιτρέπουν να διευρύνει ορίζοντες. Υπό τις αγαθότερες των προθέσεων.\nΟ καλοπροαιρετιστής απεχθάνεται τον λαϊκισμό, τη βία (από όπου κι αν προέρχεται), τις πολιτικές συγκρούσεις. Ειλικρινά δεν καταλαβαίνει πού αποσκοπούν. Ένα δεν είναι το εθνικό συμφέρον και το κοινό καλό; Γιατί τα κόμματα δεν κάθονται να τα βρούνε; Δεν μπορεί να πρυτανεύσει επιτέλους η καλή προαίρεση; Κι εφόσον πρυτανεύσει, δεν είναι όλα τα υπόλοιπα τελικά βαρετές λεπτομέρειες; Αρμοδιότητας μόνο τεχνοκρατών;\nΟ καλοπροαιρετιστής δεν θέλει να είναι ούτε δεξιός ούτε αριστερός. Τέτοιες διαιρέσεις είναι πια ξεπερασμένες. Αποτρέποντας μάλιστα τη συνάντηση των καλοπροαίρετων. Αλλά δεν αντέχει με τίποτε το κόλλημα σε τελειωμένα δόγματα. Που καλλιεργούν, εκτός των άλλων, τον φανατισμό των άκρων. Ούτε η "Κεντροαριστερά" τον ικανοποιεί. Αλλά εκεί τουλάχιστον προσφέρεται ευρυχωρία, όπου μπορούν να συνευρεθούν όσοι μοιράζονται τα προηγούμενα.\nΟ καλοπροαιρετιστής είδε κι απόειδε και αποφάσισε να δράσει. Δηλαδή να αναγάγει ένα περιφερόμενο σακίδιο στην δική του αναγνωρίσιμη εικόνα. Εικόνα με ήχο, δηλαδή φωνή ικανή να διαδώσει πλατιά, με σεμνότητα και ταπεινότητα, την καλή του προαίρεση. Διάλεξε και όνομα. Που δεν παραπέμπει σε στερεότυπα ιδεών, αλλά στην ειρηνική φύση που νοσταλγούν οι άνθρωποι των πόλεων. Όνομα που δεν μπορούσε να παραπέμπει σε ζώο γιατί κάθε ζώο έχει δική του προσωπικότητα και άδηλη προαίρεση. Άρα ούτε γατούλα ούτε κόκορας ούτε νυφίτσα ούτε αγριογούρουνο. Αλλά κάτι που να φέρνει στο πιο ειδυλλιακό και στο πιο ρέον.\nΔεν είναι ακόμη γνωστό τι περιλαμβάνει το σακίδιο. Μπορούμε να εικάσουμε, αλλά πάντως ανοίγει οσονούπω. Μέσα στη φύση, όπως αρμόζει. Όχι στη μαρτυρική Θράκη. Μα πιο κοντά, πιο βολικά. Σε τόπο αναψύξεως που δεν βρέχεται μεν από ποτάμι, αλλά ατενίζει καθάρια γαλανά νερά. Τόπο κατάφυτο με ελιές. Που τον κοσμούν γερανογέφυρες. Και ίσως τον διασχίσουν και γέφυρες άλλες.\nΑναρτήθηκε από axil kar στις 9:41 μ.μ.\nΕτικέτες ΘΕΟΔΩΡΑΚΗΣ Σ., ΜΠΑΛΤΑΣ


"Έπεσε" η αυλαία της 4ης αγωνιστικής ανοιχτού τουρνουά μπασκετ\n“Έπεσε” η αυλαία της 4ης αγωνιστικής ανοιχτού τουρνουά μπασκετ 28/06/2016 ΓΗΠΕΔΟΜΑΝΙΑ\nΜε τα χθεσινά παιχνίδια «έπεσε» η αυλαία της 4ης αγωνιστικής και στους δύο ομίλους του 5ου ανοιχτού τουρνουά μπάσκετ, που διοργανώνει ο Δ.Ο.Π.Α.Ρ. Στον α’ όμιλο το Πειρατικό G8 έκανε το 4 στα 4 κερδίζοντας εύκολα τους Παλαίμαχους Δωριέα με 81-64. «Φωτιά» στην υπόθεση- πρόκριση έβαλε η Αστυνομία, η οποία κέρδισε τους Buzzer Beaters (51-43) και μπέρδεψε ακόμη περισσότερο τα πράγματα. Για το β’ όμιλο οι Air Ball κέρδισαν άνετα το Καζίνο (66-46), πετυχαίνοντας τη δεύτερη νίκη τους στο τουρνουά. Στο παιχνίδι Παλαίμαχοι Δωριέα- Πειρατικό G8 κρατήθηκαν τα δελτία των Γιάννη Τσέρκη και Μανώλη Χηράκη των τυπικά γηπεδούχων. Στο φύλλο αγώνα οι διαιτητές Άρης Φάκαρος και Σταύρος Νικηφορίδης έγραψαν: «Στο 2.02’ πριν τη λήξη της 3ης περιόδου αποβλήθηκε ο αναπληρωματικός της α’ ομάδας κ. Τσέρκης Ι. (αρ. φανέλας 11) μετά από τεχνική ποινή που δόθηκε για συνεχόμενη διαμαρτυρία προς τον α’ διαιτητή. Φεύγοντας από τον αγωνιστικό χώρο ο κ. Τσέρκης είπε ‘’εμένα αποβάλλεις; Εδώ είναι εργασιακό ρε και εμείς σας πληρώνουμε’’.\nΣτο 1.23’ πριν τη λήξη της α’ περιόδου ο αναπληρωματικός της α’ ομάδας κ. Χηράκης Εμμανουήλ (αριθμός φανέλας 7) φεύγοντας (χωρίς άδεια) από τον πάγκο, κατευθυνόμενος προς τα αποδυτήρια, στην κερκίδα ακριβώς πίσω από το β’ διαιτητή, τον έβρισε λέγοντας του ‘’ρεφ είσαι για τον π…’’ και αποβλήθηκε. Τα δελτία των ως άνω αθλητών κρατήθηκαν. Ακολουθεί έκθεση».\nΠΑΛΑΙΜΑΧΟΙ ΔΩΡΙΕΑ- ΠΕΙΡΑΤΙΚΟ G8 64-81\nΤα δεκάλεπτα ήταν: 8-13, 22-37(ημ.), 38-63, 64-81\nΠΑΛΑΙΜΑΧΟΙ ΔΩΡΙΕΑ (Κοκορόγιαννης): Κυπραίος 8(1), Γκορτσίλας, Καντής 3(1), Χηράκης, Παπαδημητρίου, Χαραλάμπης 1, Κατεπόδης 18(1), Τσέρκης 5, Διαμαντής, Κατσαδώρος 5, Κρητικός 18, Σαρικάς 6.\nΠΕΙΡΑΤΙΚΟ G8 (Μπίλιας): Τσάρας 4, Φάντης 7(1), Τσιτσούλας 6, Χατζόπουλος 1, Ζαγαλάκης 8, Τσιγάρος, Βιτζηλαίος 31(4), Καλλιγάς 3(1), Πρωτόπαπας 16(1), Μιρόσαβιτς 3, Φτακλάκης 2, Νικηφορίδης.\nBUZZER BEATERS– ΑΣΤΥΝΟΜΙΑ 43-51\nΤα δεκάλεπτα ήταν: 10-15, 23-29(ημ.), 37-37, 43-51\nBUZZER BEATERS (Τσακίτης): Γιαννακάκης, Κουνάκης 6(1), Χριστοφάκης, Φώσκολος 13(1), Κλαδάς 2, Γκοτζογιάννης 5, Δημητρίου 9(1), Αυγερινού 8, Τσακίτης.\nΑΣΤΥΝΟΜΙΑ (Μήτρου): Δημουλάς 2, Σαρίκος 18(1), Αδαμόπουλος 1, Γιαννακώστας, Πασαγιαννίδης 3, Γουλόπουλος 5, Βιτζηλαίος 5(1), Παναγιωτόπουλος, Παπαλαζάρου, Πότογλου 2, Σιαννούδης 5, Ζώτος 10.\nΚΑΖΙΝΟ- AIR BALL 46-66\nΤα δεκάλεπτα ήταν: 16-17, 27-29(ημ.), 39-52, 46-66\nΚΑΖΙΝΟ (Παπαδομαρκάκης): Κουτσουμπάρης Φ. 10(2), Κωτσίδης 8, Σαλαμαστράκης, Τσικίμης 20, Καλλιούπης 2, Παπαβασιλείου 1, Δήμας, Στουγιάννος, Κουτσουμπάρης Χ. 5.\nAIR BALL (Λάγκαλης): Ζαμπούκας 4(1), Κώττης 7, Μακρής, Δούμτσης 19(1), Λεχουρίτης 6, Τζουμάκας 6, Σιούτας 6, Λανδρίτσης 15(1), Λάγκαλης 3, Τζωρτζίνης.\n*Οι Firefighters, το Τ.Ε.Ε., οι Οικονομολόγοι και οι Παλαίμαχοι Δωριέα έχουν εκτίσει το ρεπό τους\nΠειρατικό G8- Αστυνομία…………\nT.E.E.- Παλαίμαχοι Δωριέα……….\nΚολλέγιο Ρόδου- Buzzer Beaters….\nΡεπό έχουν οι Rookies\n1.Βιτζηλαίος (Πειρατικό G8) 123\n3.Σαρίκος (Αστυνομία) 51\n4.Δημητρίου (Buzzer Beaters) 46\n5.Καραβοκυρός (Τ.Ε.Ε.) 43\nΒ’ ΟΜΙΛΟΣ/4η ΑΓΩΝΙΣΤΙΚΗ\nΛιμενικό- Buona Sera……….\nΝιοχώρι- Air Ball……………\n1.Άμερσον (Modela) 102\n2.Κουτσούκος (Δικηγόροι) 78\n4.Ρουμελιώτης (Δικηγόροι) 59\n5.Πουτούρης (Τελωνείο) 58\nΜΠΑΣΚΕΤΤΟΥΡΝΟΥΑΠρωτιά τα κορίτσια του Γ.Σ. Διαγόρα στο τουρνουά Beach VolleyΑποτελέσματα 1ης ημέρας του τουρνουά Beach VolleyRelated Posts Οι αγώνες της Κυριακής για το 1ο εργασιακό πρωτάθλημα μπάσκετ


Γκρέμισαν τα τείχη! (vd) | Onsports.gr\nhome ΠοδόσφαιροΕυρώπηΙσπανίαΓκρέμισαν τα τείχη! (vd) Κοινοποιήστε\nΓκρέμισαν τα τείχη! (vd)\tΣυντάκτης: Onsports Team\nΔημοσίευση: Παρασκευή, 13 Μαίου 2011 23.21\nΤην κατάκτηση του 21ου πρωταθλήματος της ιστορίας της, γιόρτασε σήμερα η Μπαρτσελόνα.\tΟι ποδοσφαιριστές των «μπλαουγκράνα» λίγο πριν τις 20:30 ανέβηκαν στο ειδικά διαμορφωμένο ανοικτό πούλμαν και παρέλασαν στους δρόμους της πόλης πριν καταλήξουν στο «Καμπ Νου» γνωρίζοντας την απόλυτη αποθέωση! Το λεωφορείο πάνω στο οποίο ήταν ζωγραφισμένο το σήμα της ομάδας και όλοι οι παίκτες, ήταν στα χρώματα του συλλόγου, ενώ σε κάθε πλευρά αναγραφόταν το «CAMPIONS LLIGA 2010-11».\nΟι ποδοσφαιριστές από την μεριά τους φορούσαν μπλε μπλουζάκια, 21 αστέρια μπροστά και 2 πιπεριές πίσω, μία κόκκινη και μία μπλε!\nΟι Καταλανοί δεν ξέχασαν και τα θύματα του σεισμού στη Λόρκα με ένα πανό στο πανηγυρικό λεωφορείο να γράφει: «Η Λόρκα στις καρδιές μας».\nΜετά από διαδρομή τεσσάρων χιλιομέτρων, οι παίκτες έφθασαν στο ασφυκτικά γεμάτο «Καμπ Νου», του οποίου οι πύλες είχαν ανοίξει από τις 19:00, ενώ μέχρι να φθάσουν οι ποδοσφαιριστές στο γήπεδο, το κοινό ψυχαγωγούσαν καλλιτέχνες από την ειδική σκηνή που στήθηκε στο κέντρο του αγωνιστικού χώρου.\nΟ τεχνικός της ομάδας, Πεπ Γκουαρντιόλα, ήταν ο τελευταίος που ανέβηκε στο πούλμαν, το οποίο συνόδευε ένα άλλο υπό τους ήχους μουσικής.\nΠρώτα ακούστηκε το «We Are The Champions», ενώ από τις επιλογές του DJ δεν θα μπορούσε να λείψει το «Waka Waka» της Σακίρα, συντρόφου του αμυντικού των πρωταθλητών, Ζεράρ Πικέ.\nΤο πούλμαν έφτασε στο «Καμπ Νόου» στις 22:03, με τους Πουγιόλ και Τσάβι να μπαίνουν πρώτοι στον αγωνιστικό χώρο δέκα λεπτά αργότερα και να κάνουν τον γύρο του θριάμβου με την καταλανική σημαία πριν μπουν ξανά στα αποδυτήρια.\nΣτις 22:22, οι παίκτες μαζεύτηκαν στη φυσούνα και άρχισαν να χορεύουν με τα φώτα στο στάδιο να κλείνουν, ενώ τρία λεπτά αργότερα άρχισε η ονομαστική είσοδος των μεγάλων πρωταγωνιστών.\nΤιάγκο, Φοντάς, Αμπιντάλ, Αντριάνο, Άφελαϊ, Μάξουελ, Μιλίτο, Πέδρο, Μπουσκέτς, Κεϊτά, Μαστσεράνο, Πέδρο, Χεφρέν, Μέσι, Μπόγιαν, Ινιέστα, Βίγια, Τσάβι, Πουγιόλ, Πικέ, Ντάνι Άλβες, Βίκτορ Βαλντές μπήκαν κατά σειρά στον αγωνιστικό χώρο γνωρίζοντας την αποθέωση και με τη σειρά τους πέταξαν τον Γκουαρντιόλα στον αέρα.\nΑκολούθως στον αγωνιστικό χώρο μπήκαν και οι οικογένειες των ποδοσφαιριστών, πριν πάρει το μικρόφωνο ο αρχηγός της Μπαρτσελόνα. Ο Κάρλες Πουγιόλ ευχαρίστησε τον κόσμο για να ακολουθήσει ο Πεπ Γκουαρντιόλα, ο Αντρές Ινιέστα πριν ο αρχηγός δώσει το μικρόφωνο στον Ερίκ Αμπιντάλ. Ο Γάλλος με τη σειρά του ευχαρίστησε, φιλάθλους, προπονητές, συμπαίκτες για την στήριξη τους όλο αυτό το διάστημα που αντιμετώπιζε πρόβλημα στο συκώτι του και όπως ήταν αναμενόμενο οι συμπαίκτες τον έπιασαν και τον πέταγαν στον αέρα. Θα πρέπει να σημειωθεί πως όλοι οι ποδοσφαιριστές πέρασαν από το μικρόφωνο με τους Πίντο (αναπληρωματικός τερματοφύλακας) και τον Νταβίντ Βίγια να κλέβουν την παράσταση.\n«Δεν αξίζει να σκεφτόμαστε τους άλλους. Σκεφτείτε το club που είναι η καλύτερη ομάδα στον κόσμο. Ελπίζουμε να επιστρέψει με το ευρωπαϊκό στις 29 του μήνα» τόνισε ο Τσάβι και το γήπεδο τον αποθέωσε!\nΒαλντές: «Αισθάνομαι υπερήφανος που φοράω αυτή τη φανέλα και τα χρώματα. Visca Catalunya»\nΙνιέστα: «Αυτό είναι το τρίτο πρωτάθλημα, αλλά θέλουμε περισσότερα. Αυτή η χρονιά ήταν πολύ ιδιαίτερη για μένα, αφού γεννήθηκε η κόρη μου. Θέλω να φέρω και το Τσάμπιονς Λιγκ. Visca Barca, Visca Catalunya»\nΜέσι: «Η αλήθεια είναι πω η χαρά μου είναι μεγάλη που βρίσκομαι εδώ, αλλά κρατάω τα λόγια μου για τις 29 του μήνα. Visca el Barça i Visca Catalunya»\nΣτο τέλος λίγο μετά τις 23:00 έκαναν όλοι μαζί τον γύρο του θριάμβου και στη συνέχεια μαζεύτηκαν στο κέντρο τραγουδώντας «campeones», την ίδια ώρα που πυροτεχνήματα «έσχιζαν» τον ουρανό της Βαρκελώνης. Ένα εικοσάλεπτο αργότερα τα φώτα άνοιξαν ξανά και η ξεχωριστή γιορτή (για την οποία χρειάστηκαν δύο τόνοι βεγγαλικών) έλαβε τέλος!\nΗ απονομή του τροπαίου θα γίνει την προσεχή Κυριακή (15/05) πριν την αναμέτρηση με την Ντεπορτίβο στο «Καμπ Νου».


Μόλις 583 γιατροί κατέθεσαν αιτήσεις για τη στελέχωση 1.200 θέσεων στις ΤΟΜΥ\nΚυριακή, 17 Σεπτεμβρίου 2017 18:04\nΜε δυσκολίες θα ξεκινήσει τη λειτουργεία της, η νέα Πρωτοβάθμια Φροντίδα Υγείας (ΠΦΥ) αφού οι αιτήσεις συμμετοχής των γιατρών για την στελέχωση των 239 Τοπικών Ομάδων Υγείας (ΤΟΜΥ) έφτασαν μόλις τις 583 όταν χρειάζονται 1.200 γιατροί για την στελέχωση των ΤΟΜΥ.\nΣυγκεκριμένα σύμφωνα με τους πίνακες κατάταξης των υποψηφίων γιατρών και λοιπού προσωπικού για τις 2.868 θέσεις στις ΤΟΜΥ που αναρτήθηκαν την Παρασκευή από το Υπουργείο Υγείας υπέβαλαν αίτηση, 206 γενικοί ιατροί, 158 παθολόγοι και 219 παιδίατροι.\nΠαρόλα αυτά η πολιτική ηγεσία του Υπουργείου Υγείας σε ανακοίνωση της δηλώνει ικανοποιημένη από την συμμετοχή των γιατρών στην προκήρυξη.\n«Παρά την περί του αντιθέτου εσκεμμένη φημολογία, εκδήλωσε ενδιαφέρον ένας σημαντικός αριθμός γιατρών, κυρίως, στα μεγάλα αστικά κέντρα. Ειδικότερα, πολύ μεγάλη ήταν η συμμετοχή των παιδιάτρων που ξεπέρασε κάθε προσδοκία» αναφέρει χαρακτηριστικά.\nΑπό την άλλη όμως παραδέχεται ότι υπήρχε δυσκολία να καλυφθούν με επάρκεια θέσεις των γιατρών, αλλά το περιορίζει στην περιφέρεια και τα νησιά που αποτελεί διαχρονικό πρόβλημα το όποιο έχει επιδεινωθεί λόγω brain drain.\n«Στους λοιπούς κλάδους παρουσιάστηκε ιδιαίτερα υψηλός αριθμός αιτήσεων. Με βάση την παραπάνω εξέλιξη, αναμένεται εντός του ερχόμενου διμήνου να τεθεί σε λειτουργία μεγάλος αριθμός από τις νέες δομές» αναφέρει το Υπουργείο.\nΣυνολικά όπως ανακοίνωσε το Υπουργείο Υγείας για την Προκήρυξη-Πρόσκληση Εκδήλωσης Ενδιαφέροντος για την πρόσληψη 2.868 ατόμων με σύμβαση εργασίας ιδιωτικού δικαίου ορισμένου χρόνου πλήρους και αποκλειστικής απασχόλησης, στο πλαίσιο του συγχρηματοδοτούμενου προγράμματος «Λειτουργία Τοπικών Ομάδων Υγείας (ΤΟΜΥ)») υποβλήθηκαν 22.678 μοναδιαίες αιτήσεις, ως εξής:\nΤο επόμενο στάδιο όπως εξηγεί το Υπουργείο είναι ο έλεγχος των δικαιολογητικών από τις Υγειονομικές Περιφέρειες, από όπου και θα καταρτιστούν οι Προσωρινοί Πίνακες Προσληπτέων. Επί των Προσωρινών Πινάκων Προσληπτέων οι υποψήφιοι έχουν δικαίωμα ένστασης.\nΕπίσης τονίζει ότι η όλη διαδικασία της προκήρυξης, καθώς επίσης και τα κριτήρια μοριοδότησης ελέγχθηκαν διεξοδικά από το ΑΣΕΠ, το οποίο ενέκρινε την προκήρυξη.\nΓιατροί: Παταγώδη αποτυχία για το Υπουργείο Υγείας\nΟ Ιατρικός Σύλλογος Αθήνας(ΙΣΑ) κάνει λόγω για παταγώδη αποτυχία του συστήματος Πρωτοβάθμιας Φροντίδας Υγείας που επιχείρησε να θεσπίσει η κυβέρνηση.\n«Ο ιατρικός κόσμος όπως ήταν αναμενόμενο γύρισε την πλάτη του, στο συγκεντρωτικό και κρατικοδίαιτο νέο σύστημα παρά το γεγονός ότι μαστίζεται από την υποαπασχόληση και την ανεργία» τονίζει ο ΙΣΑ.\n«Δυστυχώς για άλλη μια φορά αποδεικνύεται ότι η πολιτική ηγεσία του Υπουργείου ζει σε ένα παράλληλο σύμπαν! Όχι μόνο δεν μπορούσε να αντιληφθεί το αυτονόητο ότι δηλαδή δεν δίνονται επαρκή κίνητρα για τους Έλληνες γιατρούς αλλά διαφήμιζε ότι θα προσελκύσει επιστήμονες από την Ευρώπη! Όταν ο μέσος μισθός στη Πορτογαλία για αντίστοιχη θέση ξεπερνά τα 4.000 ευρώ» υπογραμμίζει ο Σύλλογος.\nΣτο ίδιο μήκος κύματος και ο Ιατρικός Σύλλογος Πατρών(ΙΣΠ)επιβεβαιώνει τη χαμηλή συμμετοχή των γιατρών. Όπως αναφέρει, για την προκήρυξη 40 ιατρών γενικής ιατρικής ή παθολογίας, ζήτησαν βεβαίωση συνολικά 16 ιατροί (40%), ήτοι 10 γενικοί ιατροί και 6 παθολόγοι, εγείροντας προβληματισμούς για το εάν θα λειτουργήσουν όλες οι μονάδες και εάν ναι, με ποιο ωράριο λειτουργίας.\nΟι ασφαλισμένοι σε ρόλο ελεγκτή των παρόχων του ΕΟΠΥΥ\nΕνεργοποιείται το σύστημα ηλεκτρονικής προέγκρισης για τα φάρμακα υψηλού κόστους\nΞεκινάει η υποβολή αιτήσεων για την πρόσληψη επικουρικού προσωπικού στο ΕΣΥ\nΑλλάζουν οι συμβάσεις των οικογενειακών γιατρών με τον ΕΟΠΥΥ\nΞανθός:Η «ομηρεία» κρατών και ασθενών από τις φαρμακευτικές έχει παρέλθει χωρίς επιστροφή\nΠανελλαδική στάση εργασίας των εργαζομένων στην Πρόνοια τη Πέμπτη\nΞανθός: Η επένδυση στη Ψυχική Υγεία είναι επένδυση στην αξιοπρέπεια\nΕυρωπαίοι ασθενείς με καρκίνο: Αδήριτη ανάγκη η συμμετοχή ασθενών στους Οργανισμούς ΗΤΑ\nΟ καρκίνος η νούμερο ένα προτεραιότητα για την κατανομή των πόρων υγείας\nΥπ. Υγείας :Απαντήσεις για την αντιστοίχιση των ασφαλισμένων με τους οικογενειακούς γιατρούς\nTο νέο Διοικητικό Συμβούλιο του Πανελληνίου Συλλόγου Φυσικοθεραπευτών\nΕπίταξη των γιατρών των Κέντρων Υγείας ως οικογενειακών καταγγέλλει ο ΙΣΑ\nΥπ. Υγείας:Προσλήψεις 1200 μονίμων εργαζομένων στο ΕΣΥ


ΔΙΚΤΥΟΥΡΓΟΣ ΜΑΚΕΔΩΝ Όλα φαίνονται λογικά… Τελικά, μας ψεκάζουν!\nΑρχική σελίδαΓΑΠΌλα φαίνονται λογικά… Τελικά, μας ψεκάζουν!\nΈνας βουλευτής των ΑΝ.ΕΛ. περιφέρεται από κανάλι σε κανάλι και δηλώνει ότι θα παραιτηθεί. «Θα ψηφίσω τη συμφωνία των Πρεσπών και θα παραιτηθώ». Ψηφίζει το Σκοπιανό και ύστερα δηλώνει: «Θα παραιτηθώ έως την Παρασκευή (σ.σ.: προηγούμενη εβδομάδα)».\nΦτάνει η Παρασκευή και βγαίνει και λέει: «Θα παραιτηθώ σε τέσσερις-πέντε ημέρες». Συναντιέται με τον Πρόεδρο της Βουλής και ο… θεσμικός Νίκος Βούτσης τον προτρέπει να μην παραιτηθεί άμεσα. Ξαναβγαίνει ο βουλευτής και λέει: «Δεν θα παραιτηθώ ακόμα». Και μετά από μια ημέρα στέλνει επιστολή γνωστοποιώντας στο Κοινοβούλιο πως… προψηφίζει όσα νομοσχέδια καταθέσει στο μέλλον η κυβέρνηση. Προφανώς όσα λέει και κάνει ο Θανάσης Παπαχριστόπουλος είναι απολύτως λογικά και φυσιολογικά. Μάλλον εμείς έχουμε παρανοήσει.\nΠαρέα με τον Θανάση Παπαχριστόπουλο και ο… φιλόσοφος Κώστας Ζουράρις. Οι δύο βουλευτές των ΑΝ.ΕΛ. δεν ανεξαρτητοποιούνται ούτε προσχωρούν στον ΣΥΡΙΖΑ. Παραμένουν στους ΑΝ.ΕΛ., που σύμφωνα με τον Πάνο Καμμένο κάνουν τα… πάντα για να ρίξουν την κυβέρνηση, αλλά επίσημα δηλώνουν πως θα ψηφίζουν κάθε νομοθετική πρωτοβουλία του ΣΥΡΙΖΑ. Προφανώς και όσα κάνουν είναι απολύτως λογικά και φυσιολογικά, εμείς έχουμε παρανοήσει.\nΣτην παρέα προστίθενται και άλλοι τέσσερις βουλευτές, η Κατερίνα Παπακώστα, η Ελενα Κουντουρά, ο Βασίλης Κόκκαλης, ο Σπύρος Δανέλλης. Και αυτοί με επιστολή τους εγκαταλείπουν με κάθε επισημότητα την κατά συνείδηση ψήφο των βουλευτών και δίνουν «λευκή επιταγή» στα μελλοντικά κυβερνητικά νομοσχέδια. Τουλάχιστον αυτοί είναι ανεξάρτητοι. Για την ώρα. Πιθανότατα στο προσεχές διάστημα και οι έξι θα προσχωρήσουν στην Κοινοβουλευτική Ομάδα του ΣΥΡΙΖΑ. Ολα αυτά είναι απολύτως λογικά και φυσιολογικά, εμείς έχουμε παρανοήσει.\nΠέρυσι το καλοκαίρι, στις 26 Ιουνίου, ο βουλευτής Γιώργος Λαζαρίδης ανεξαρτητοποιήθηκε εγκαταλείποντας τους ΑΝ.ΕΛ. και την κυβερνητική πλειοψηφία. Χαμός έγινε. Το Μαξίμου κατήγγειλε πως οργανώνεται αποστασία από επιχειρηματικά συμφέροντα που έχουν ως στόχο την ανατροπή της κυβέρνησης. Κάποιοι έφτασαν στο σημείο να μιλήσουν ακόμα και για συνταγματική εκτροπή. Τώρα, που έξι βουλευτές δίνουν προκαταβολικά την ψήφο τους στον ΣΥΡΙΖΑ και μάλιστα δύο εξ αυτών ενώ ανήκουν σε αντιπολιτευόμενο κόμμα, δεν τρέχει τίποτα. Αντιθέτως, υπάρχει κανονικότητα με σταθερή πλειοψηφία. Ολα αυτά είναι απολύτως λογικά και φυσιολογικά, εμείς έχουμε παρανοήσει.\nΔιαρρέει το Μαξίμου πως θα αλλάξει τον Κανονισμό της Βουλής για να κρατήσουν τα προνόμια των αρχηγών Κοινοβουλευτικής Ομάδας ο Πάνος Καμμένος και ο Σταύρος Θεοδωράκης. Το επιβεβαιώνει ο Πρόεδρος της Βουλής. Και αφού υπάρχουν θυελλώδεις αντιδράσεις από την αντιπολίτευση, ξαφνικά εμφανίζεται μια επιστολή του… θεσμικού Αλέξη Τσίπρα, ο οποίος δίνει εντολή στον Νίκο Βούτση να μην αλλάξει «ούτε σημείο στίξης» στον Κανονισμό της Βουλής. Μόνο που ο πρωθυπουργός στην τελευταία παράγραφο της επιστολής του εμμέσως έδωσε το… ελεύθερο στον Πρόεδρο της Βουλής ώστε να αλλάξει την «ερμηνεία» του Κανονισμού. Και όλα αυτά είναι απολύτως λογικά και φυσιολογικά, εμείς έχουμε παρανοήσει.\nΚαι, τέλος, ο λαλίστατος Πάνος Καμμένος, που έως τώρα έχει ρίξει καμιά… πενηνταριά φορές την κυβέρνηση στα λόγια, τώρα τα… μασάει. Αποδεικνύοντας πως ο «πόλεμος» με τον Αλέξη Τσίπρα δεν είναι παρά ένα κακοστημένο θέατρο. Και αυτά είναι απολύτως λογικά και φυσιολογικά, εμείς έχουμε παρανοήσει. Γιατί είναι πολύ πιθανό να ισχύει αυτό που υποστήριζαν επί χρόνια διάφοροι πολιτικοί και δημοσιολόγοι: τελικά, μας… ψεκάζουν!


ΛΙΜΑΝΙ «Όχι» των φορέων στην πώληση μετοχών - ΦΟΡΤΟΕΚΦΟΡΤΩΤΕΣ\nΛΙΜΑΝΙ «Όχι» των φορέων στην πώληση μετοχών\nΑναγκαία συνθήκη όχι μόνο για την ανάπτυξη, αλλά και για την ίδια την επιβίωση του λιμανιού της Θεσσαλονίκης αποτελεί η είσοδος στρατηγικού επενδυτή στον Οργανισμό Λιμένος (ΟΛΘ) με τη μορφή παραχώρησης χρήσεων. Αντίθετα, η πώληση πακέτου μετοχών μπορεί να αποδειχθεί καταστροφική.\nΣε αυτήν τη θέση συμφώνησαν όλοι οι εκπρόσωποι των φορέων της πόλης, που τοποθετήθηκαν σε εκδήλωση για το μέλλον του λιμανιού. Κοινή συνισταμένη των περισσοτέρων ήταν η ανάγκη να ακολουθηθούν τα διεθνή πρότυπα, σύμφωνα με τα οποία ο έλεγχος των λιμένων ανήκει είτε στην τοπική κοινωνία είτε στο κράτος, ενώ οι ιδιώτες επενδύουν και αναλαμβάνουν λιμενικές χρήσεις, χωρίς να ελέγχουν την πλειοψηφία των μετοχών.\nΤην εκδήλωση διοργάνωσαν η Ομοσπονδία Υπαλλήλων Λιμένων Ελλάδος (ΟΜΥΛΕ) και το ενημερωτικό site Egnatia Post.\nΑΠΛΗ ΜΑΡΙΝΑ, ΑΝ ΔΕΝ ΔΙΑΣΥΝΔΕΘΕΙ\nΚατά της πώλησης μετοχών τάχθηκε και ο δήμαρχος Θεσσαλονίκης, κ. Γιάννης Μπουτάρης, τονίζοντας ότι το λιμάνι (όπως και το παράκτιο τμήμα της πόλης) θα πρέπει να περάσει στη διαχείριση της τοπικής κοινωνίας, όπως ακριβώς συμβαίνει στα μεγάλα λιμάνια της Ευρώπης: «Παγκοσμίως, τα λιμάνια ανήκουν στους δήμους και υπάρχει μια λιμενική αρχή -συνήθως επίσης του δήμου- που ορίζει δραστηριότητες», σημείωσε, προσθέτοντας ότι, αν επανεκλεγεί η σημερινή διοίκηση του δήμου, θα καταθέσει τη συγκεκριμένη πρόταση στην κεντρική διοίκηση.\nΣύμφωνα με τον κ. Μπουτάρη, χωρίς διασυνδέσεις το λιμάνι κινδυνεύει να καταλήξει απλή μαρίνα: «Στο πλαίσιο αυτό, οι φορείς της πόλης πρέπει να απαιτήσουν την άμεση προώθηση της εμπορευματικής σύνδεσης των λιμανιών Θεσσαλονίκης και Σμύρνης και την άμεση και τακτική σιδηροδρομική σύνδεση του λιμανιού με τις χώρες της Βαλκανικής», πρόσθεσε.\nΚάθετα αντίθετος στην απευθείας πώληση μετοχών δήλωσε και ο αντιδήμαρχος Οικονομικών, Επιχειρηματικότητας και Απασχόλησης του δήμου Θεσσαλονίκης, κ. Χασδάι Καπόν, υπογραμμίζοντας ότι, αν επιλεγεί αυτό το μοντέλο, «υπάρχει πάρα πολύ σοβαρός κίνδυνος να γίνει το λιμάνι απλός σταθμός μεταφόρτωσης, χωρίς να μένει στη Θεσσαλονίκη η παραμικρή προστιθέμενη αξία».\nΗ σύνδεση του λιμανιού της Θεσσαλονίκης με το σιδηροδρομικό δίκτυο θα είναι το πρώτο έργο που θα εντάξει στο νέο ΕΣΠΑ (ΣΕΣ 2014-2020) η Περιφέρεια Κεντρικής Μακεδονίας, ανακοίνωσε ο περιφερειάρχης (και εκ νέου υποψήφιος), κ. Απόστολος Τζιτζικώστας. «Δεν είμαστε υπέρ της πώλησης, αλλά της εισόδου στρατηγικού επενδυτή σε ορισμένα κομμάτια της λειτουργίας τού λιμανιού, όπου τα ιδιωτικά κεφάλαια μπορούν να βοηθήσουν», επισήμανε.\nΥπέρ της απλής παραχώρησης λιμενικών δραστηριοτήτων ετάχθη και ο πρόεδρος του Εμπορικού Συλλόγου (ΕΣΘ), κ. Κώστας Χαντζαρίδης. Πρόσθεσε, δε, ότι είναι κρίσιμο το λιμάνι να αυξήσει τις συνδέσεις του (είτε μέσω της ποτάμιας οδού Αξιού-Μόραβα-Δούναβη μελλοντικά είτε άμεσα, μέσω σιδηροδρόμου), επειδή, αν δεν συμβεί αυτό, «η δελεαστική τιμολογιακή πολιτική από μόνη της δεν φτάνει για να κρατήσει πελάτες...».\nΤΙ ΥΠΟΣΤΗΡΙΖΟΥΝ ΟΙ ΕΙΔΙΚΟΙ Πουθενά στον κόσμο δεν πωλούνται μετοχές\nΣύμφωνα με τον καθηγητή Οικονομικών Ναυτιλιακών Σπουδών του Πανεπιστημίου Πειραιά, κ. Κώστα Χλωμούδη, στο 94% των ευρωπαϊκών λιμανιών δεν εφαρμόζεται η πώληση των μετοχών, το δε «μοντέλο ΤΑΙΠΕΔ» εφαρμόστηκε μόνο στη Βρετανία. Αντιθέτως, όπως σημείωσε, οι μεγάλες συμμαχίες των «ελίτ» των πόλεων (δήμοι, οργανισμοί λιμένων, επιχειρηματικοί φορείς και πανεπιστήμια) μπορούν να λειτουργήσουν πολύ θετικά για τα λιμάνια.\nΟ κ. Χλωμούδης έκανε λόγο για «υψηλή άγνοια» όσων πρόκριναν αυτήν τη φόρμουλα ιδιωτικοποίησης: «Δεν υπάρχει καμία αμφιβολία για την ωφέλεια από την εμπλοκή ιδιωτών στη λειτουργία των λιμανιών, αλλά με συμβάσεις παραχώρησης και όχι με ξεπούλημα ασημικών», επισήμανε, προβλέποντας ότι το προτεινόμενο από το Ταμείο για την Αξιοποίηση της Ιδιωτικής Περιουσίας του Δημοσίου (ΤΑΙΠΕΔ) μοντέλο ιδιωτικοποίησης δεν θα λειτουργήσει ούτε στον Πειραιά. Παράλληλα, εκτίμησε ότι μέχρι το 2030 αναμένεται αύξηση του κύκλου εργασιών του λιμανιού της Θεσσαλονίκης κατά 50%, ζητώντας να γίνει από τώρα ο σχεδιασμός που θα επιτρέψει στο λιμάνι να ανταποκριθεί σε αυτές τις προοπτικές.\nYπέρ της εισόδου ιδιωτών στο λιμάνι της Θεσσαλονίκης, αλλά με παραχώρηση λιμενικών χρήσεων και όχι απευθείας πώληση μετοχών, τάχθηκε και ο πρόεδρος και διευθύνων σύμβουλος του ΟΛΘ, κ. Στέλιος Αγγελούδης, επικαλούμενος «καθαρά επιχειρηματικά κριτήρια». Σύμφωνα, τέλος, με τη γενική γραμματέα της Ομοσπονδίας Εργαζομένων Λιμένων Ελλάδος, κυρία Φανή Γουργούρη, η πώληση του λιμανιού της Θεσσαλονίκης θα ήταν καταστροφική όχι μόνο για τις εργασιακές σχέσεις, αλλά και για τη γενικότερη ανάπτυξή του.\nΥΠΟΨΗΦΙΟΙ ΓΙΑ ΠΕΡΙΦΕΡΕΙΑ, ΔΗΜΟ Πώς τοποθετούνται για το λιμάνι\nΤην αντίθεσή τους στην πώληση μετοχών του λιμανιού εξέφρασαν οι υποψήφιοι περιφερειάρχες Κεντρικής Μακεδονίας, κ.κ. Μάρκος Μπόλαρης και Μιχάλης Τρεμόπουλος, όπως επίσης και ο εκπρόσωπος της υποψήφιας περιφερειάρχη Νιόβης Παυλίδου, κ. Χρυσόστομος Καλογήρου. Αντίθετη όχι μόνο στην πώληση, αλλά και στην παραχώρηση λιμενικών δραστηριοτήτων εμφανίστηκε και η εκπρόσωπος τής υποψήφιας περιφερειάρχη Δέσποινας Χαραλαμπίδου, κυρία Χριστίνα Σουλτανίδου.\nΣτο ίδιο μήκος κύματος (κατά οποιασδήποτε μορφής πώλησης ή παραχώρησης) κινήθηκαν οι υποψήφιοι που υποστηρίζει το ΚΚΕ και ο ΣΥΡΙΖΑ για τον δήμο Θεσσαλονίκης, κ.κ. Γιάννης Δελλής και Τριαντάφυλλος Μηταφίδης.\n«Το ζητούμενο για το λιμάνι είναι η μεταρρύθμιση, η οποία μπορεί να επιτευχθεί με την παροχή καλύτερων και αποτελεσματικότερων υπηρεσιών προς όφελος των πολιτών και της κοινωνίας», σημείωσε η υποψήφια δήμαρχος Θεσσαλονίκης, κυρία Ελεάννα Ιωαννίδου.\nΣτην εκδήλωση παραβρέθηκαν, μεταξύ άλλων, ο πρόεδρος του δημοτικού συμβουλίου Θεσσαλονίκης, κ. Παναγιώτης Αβραμόπουλος, η ευρωβουλευτής και υποψήφια αντιπεριφερειάρχης Θεσσαλονίκης, κυρία Χρυσούλα Παλιαδέλη, ο πρόεδρος του Εργατικού Κέντρου Θεσσαλονίκης (ΕΚΘ), κ. Παναγιώτης Τσαραμπουλίδης, ο αντιπρόεδρος του Συλλόγου Εκτελωνιστών Θεσσαλονίκης, κ. Θεοδόσης Πίτσης, ο υποψήφιος δήμαρχος Θεσσαλονίκης, κ. Χρήστος Μάτης, και ο γραμματέας της ΝΕ Α’ Θεσσαλονίκης του ΠΑΣΟΚ, κ. Χρόνης Μακρίδης.\nΑναρτήθηκε από ΛΙΜΕΝΕΡΓΑΤΕΣ στις 8:48 μ.μ.\nΤΑΙΠΕΔ: Ξεκινά τον διαγωνισμό για πώληση του ΟΛΘ\nΠροκαλούν οι… φωστήρες του ΤΑΙΠΕΔ!\nΏρα 17.00΄- Αίθουσα Γερουσίας Η ΔΙΑΡΚΗΣ ΕΠΙΤΡΟΠΗ Ο...\nΛιμάνι Θεσσαλονίκης: «Πώληση ή μεταρρύθμιση;»


Η Πορτογαλία αποτινάσσει τα δεσμά του μνημονίου ξεπληρώνοντας νωρίτερα τους δανειστές - Στην Ελλάδα η κυβέρνηση περιμένει τη δόση και υπογράφει μνημόνιο μέχρι το... 2060 | Pentapostagma\nΟικονομία 29.06.2017 - 19:04\nΗ Πορτογαλία αποτινάσσει τα δεσμά του μνημονίου ξεπληρώνοντας νωρίτερα τους δανειστές - Στην Ελλάδα η κυβέρνηση περιμένει τη δόση και υπογράφει μνημόνιο μέχρι το... 2060\nΣύμφωνα λοιπόν με πληροφορίες η Πορτογαλία κατέθεσε αίτημα πρόωρης αποπληρωμής περίπου 9,4 δισ. ευρώ, τα οποία οφείλει στο Διεθνές Νομισματικό Ταμείο από την εποχή του προγράμματος στήριξης της οικονομίας της. Την απόφαση ενέκρινε ο Ευρωπαϊκός Μηχανισμός Χρηματοοικονομικής Σταθερότητας (ΕΜΧΣ - EFSM), εξέλιξη που θα επιτρέψει στη Λισαβόνα να εξοικονομήσει χρήματα από τους τόκους.\nΤο ΔΝΤ είχε συμβάλει περί το ένα τρίτο της χρηματοδότησης του προγράμματος των 78 δισεκατομμυρίων ευρώ. Τα ποσά που συνεισέφερε το ΔΝΤ έχουν υψηλότερα επιτόκια τόσο από εκείνα που δάνεισε στη Λισαβόνα η ΕΕ, όσο και από τις τρέχουσες τιμές στα αγορές δανεισμού - κάτι που σημαίνει ότι η Πορτογαλία μπορεί να αποπληρώνει το ακριβότερο αυτό χρέος πρόωρα εκδίδοντας ομόλογα.\nΚαι ενώ λοιπόν η Πορτογαλία βελτιώνει αισθητά τη θέση της στην Ελλάδα η κυβέρνηση «κρέμεται» ακόμη από τις δόσεις των δανειστών και πασχίζει να βγει στις αγορές για να δανειστεί και να δώσει την εντύπωση πώς η χώρα έχει επιστρέψει στην κανονικότητα. Αυτό όμως θέλει πολύ δρόμο ακόμη. Αρκεί να δει κανείς πώς δύο χρόνια μετά τα capital controls παραμένουν δημιουργώντας τεράστια προβλήματα στις επιχειρήσεις και βεβαίως στην οικονομία της χώρας.\nΕκεί που ο υπουργός Οικονομικών Ευκλείδης Τσακαλώτος μας έλεγε πώς η ένταξη της Ελλάδας στο πρόγραμμα ποσοτικής χαλάρωσης είναι καθοριστική για την έξοδο της χώρας στις αγορές τα γύρισε. Ίσως να έπαιξε ρόλο το γεγονός ότι η κυβέρνηση έφαγε το χαστούκι από τον πρόεδρο της ΕΚΤ Μάριο Ντράγκι, ο οποίος ξεκαθάρισε πώς δεν πρόκειται η Ελλάδα να μπει στο QE.


Χριστουγεννιάτικος «μποναμάς» στην ΚΟΠ | Goal News Cy\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΧριστουγεννιάτικος «μποναμάς» στην ΚΟΠ\nΧριστουγεννιάτικος «μποναμάς» στην ΚΟΠ\nΔιαβάστε επίσης: Κλείνει το σπίτι της ΑΕΛ και του ΑΠΟΕΛ!\n*Καταγγελία κατά της Ανόρθωσης για ρίψη αντικειμένων στον αγωνιστικό χώρο κατά την διάρκεια του αγώνα. Απόφαση: Πρόστιμο.\n(α) της Αλκής γιατί η ομάδα συμπεριφέρθηκε απρεπώς (5 κάρτες). Απόφαση: Πρόστιμο.\n(β) του Σάββα Δαμιανού προπονητή της Αλκής που αποβλήθηκε από τον διαιτητή του αγώνα στο 80ο λεπτό για αντιαθλητική συμπεριφορά προς τον διαιτητή. Απόφαση: Πρόστιμο.\n*Καταγγελία κατά της Πάφου F C:\n(α) για μεταφορά και κατοχή πριν την έναρξη του αγώνα στις κερκίδες επικίνδυνων αντικειμένων. Απόφαση: Πρόστιμο.\n(β) για πυροδότηση επικίνδυνων αντικειμένων στην κερκίδα πριν την έναρξη του αγώνα. Απόφαση: Πρόστιμο.\n(α) για μεταφορά και κατοχή επικίνδυνων αντικειμένων εντός του σταδίου. Απόφαση: Πρόστιμο.\n(β) για πυροδότηση βεγγαλικών, κροτίδων και οποιασδήποτε άλλης μορφής πυροτεχνημάτων. Απόφαση: Πρόστιμο.\n(γ) για ρίψη αντικειμένων στον αγωνιστικό χώρο κατά την διάρκεια του αγώνα. Απόφαση: Πρόστιμο.\n(δ) για ανάρτηση πανό ακατάλληλο για αθλητικές εκδηλώσεις (υβριστικό και/ή αισχρό). Απόφαση: Πρόστιμο.\n(β) για πυροδότηση βεγγαλικών, κροτίδων και οποιασδήποτε άλλης μορφής πυροτεχνημάτων κατά την διάρκεια και μετά την λήξη του αγώνα. Απόφαση: Πρόστιμο.\n*Καταγγελία κατά της ΑΕΚ λόγω μη συμμετοχής στην ενδεκάδα, κατά την έναρξη του αγώνα, δύο ποδοσφαιριστών που κατά το 18ο έτος της ηλικίας τους ή προηγούμενα να ήταν εγγεγραμμένοι ως ποδοσφαιριστές στο αρχείο ποδοσφαιριστών της ΚΟΠ.Απόφαση: Πρόστιμο.\n*Καταγγελία κατά της Ανόρθωσης λόγω παράλειψης πληρωμής ζημιών που προκάλεσαν οι οπαδοί της στο ΓΣΠ κατά την διάρκεια του αγώνα Ομόνοια-Ανόρθωση/19.04.2017. Απόφαση: Αναβολή μέχρι τις 17 Ιανουαρίου 2018 για να δοθεί η δυνατότητα στο Σωματείο να συμμορφωθεί.